Game-Game Terbaik Generasi Ini (2013-2020) Pilihan Barisan Penulis JomGaming

Tidak keterlaluan untuk kita katakan, rasa macam baru semalam sahaja kita memulakan generasi gaming ini pada tahun 2013. Pejam celik, kita sudah beralih ke generasi gaming seterusnya melalui pelancaran konsol generasi baharu pada November 2020.
Banyak yang telah dicapai dalam generasi ini, sama ada telah membangunkan game-game yang mendefinisikan generasi ini, teknologi-teknologi baharu yang perkenalkan, mahupun perkhidmatan-perkhidmatan langganan yang diinovasikan, serta banyak lagi.
Bagi meraikan penamat kepada sebuah generasi yang cukup cemerlang, barisan penulis telah bersembang sesama kami tentang apakah game dari generasi ini yang benar-benar telah memberikan kesan kepada diri kami masing-masing secara peribadi.
Oleh itu, dalam artikel kompilasi kali ini, kami nyatakan apakah game terbaik dari generasi PS4, Xbox One, Nintendo Switch atau PC yang dikeluarkan dalam tempoh waktu tahun 2013 hingga 2020 pilihan kami, berserta sedikit huraian mengapa kami memilihnya.
Jom kita imbas kembali.
Metro: Last Light — Pilihan Danial DaxZuher
Platform: PS3, PS4, Xbox 360, PC (2013)

Siri Metro memang sesuatu yang tidak asing lagi dalam industri video game. Bermula sebagai senaskah karya novel oleh Dmitry Glukhovsky dan kemudian diadaptasi dalam bentuk video game oleh pembangun 4A Games. Pemain dapat merasai kehidupan protagonis Artyom bagaimana dia hidup di bandar Moscow yang hancur akibat dari perang nuklear.
Artyom yang hidup di stesen kereta api bawah tanah yang dipanggil sebagai Metro melihat nasib manusia disekelilingnya yang pelbagai, dalam masa yang sama misinya mencari Dark Ones.
Kenapa penulis memilih Metro: Last Light sebagai game terbaik generasi ini? Kerana penulis tertarik dengan grafiknya yang cantik dan atmosferanya yang menaikkan ketakutan kepada pemain apabila bersendirian dalam kegelapan di Metro sambil diperhatikan oleh raksasa-raksasa yang bersedia untuk membunuh pemain.
Mekanikme seperti mengecas lampu, menukar silinder gas pada topeng oksigen dan mengelap visor topeng, semua itu adalah elemen survival yang perlu dihadapi oleh pemain. Malah, plotnya yang mudah tapi menarik membuatkan penulis mahu terus bermain sehingga habis.
Titanfall 2 — Pilihan Badd Yblyss
Platform: PC, PS4, Xbox One (2016)

Penulis menyifatkan Titanfall 2 sebagai game shooter paling inovatif bagi generasi ini.
Dilancarkan antara dua francais shooter yang besar, Titanfall 2 seolah lemas diasak hype terlampau game-game tersebut lantas melenyapkan ia dari consciousness gamers circa 2016-2017. Sedih bhai!
Bagi penulis yang bermain Titanfall 1, seterusnya Titanfall 2 dari Tech Test ke beta dan langsung ke day 1 Titanfall 2 – penulis berani jamin dan gerenti korang takkan merasa rugi bermain Titanfall 2. Ianya sebuah naskhah yang digarap dan diperhalusi cukup kemas baik dari aspek single-player (story mode) dan semestinya multiplayer, dan IMHO Titanfall 2 selayaknya menduduki takhta FPS shooter paling inovatif dan berpengaruh.
Berani penulis katakan, Titanfall 2 begitu gamechanging, sehingga game-game shooter lain selepasnya cuba menerapkan aspek-aspek gameplay Titanfall yang mementingkan movement vertical dan melawan hukum fizik gravity. Kerana sebab ini juga penulis jatuh hati dengan Apex Legends, game shooter battle royale yang berlatarbelakangkan dunia yang dibina dalam francais Titanfall.
Jalan cerita single-player yang dipersembahkan berjaya mencampak penulis ke dalam dunia Titanfall lalu penulis terus terbuai dengan dialog dan interaksi antara watak utama dan sidekicknya, si BT. Jujur penulis akui, Titanfall 2 adalah game shooter pertama pernah dimainkan penulis di mana story modenya buat penulis sebak di penghujung jalan cerita!
Multiplayernya juga cukup mendebarkan dan menyeronokkan. Seperti di dalam Titanfall pertama, korang akan bermain sebagai askar upahan yang boleh “menyeru” Titan dijatuhkan dari angkasa lepas untuk digunakan sebagai senjata peperangan! Titanfall 2 juga menjanjikan kepelbagaian senjata, single-player campaign dan juga game mode yang kreatif!
Seperti yang penulis katakan tadi, Titanfall 2 sangat mementingkan gerakan dan gameplay vertical yang laju – sehinggakan jika kita berlari di atas tanah, kita seolah “dihukum” dengan pergerakan yang terasa sangatlah perlahan! Penggunaan grappling hook yang berkesan digabungkan dengan aspek mobility gameplay seperti penggunaan double jump, wallrun dan slide boleh menjadikan korang ninja angkasa lepas yang sangat pantas! Terasa puas dan OP bila berjaya merentasi map tanpa menjejakkan kaki ke tanah!
Bagaimanapun, kerana tarikh pelancaran yang sedikit kurang bijak dari EA selaku penerbit, multiplayer Titanfall 2 di rantau kita ini mati dengan begitu cepat kerana ada game shooter besar lain yang menarik pemain dari Titanfall 2. Kecewa sungguh!
Pendek kata, kalau korang belum memainkan Titanfall 2, korang (mungkin) masih sempat beli di Steam (semasa artikel ini ditulis) yang tengah sale sekarang dengan harga RM36. Kalau tidak pun, beli sahaja, mainkan single-playernya dan simpan di dalam koleksi game kalian bagi meraikan naskhah gaming shooter paling bersejarah bagi generasi ini.
Jalan cerita yang beremosi, multiplayer yang moden dan sangat menguji mechanical skills, sentuhan art style dan lore yang mendalam – semuanya diadun secukup rasa menjadikan Titanfall 2 sebuah game shooter paling awesome walaupun kurang mendapat perhatian gamer yang selayaknya pada waktu itu.
Trust me. Mainkan Titanfall 2, jika hanya untuk jalan cerita single-playernya.
Dah main, bagitahu penulis apa korang rasa. OK?
The Legend of Zelda: Breath of the Wild — Pilihan Zack Salleh
Platform: Nintendo Switch (2017)

Tak pernah mencuba siri Zelda? Mungkin The Legend of Zelda: Breath of the Wild merupakan siri yang patut korang cuba. Penuh dengan eksplorasi dan pengembaraan yang merata-rata dan meluas pastinya akan membuat korang tak jemu untuk meneroka seluruh ceruk Hyrule. Inginkan cabaran? terdapat 100 Shrines of Trials untuk korang hadapi sambil melayan kisah yang telah disediakan dengan cukup teliti dan bakal membuai perasaan.
Sememangnya layak dipanggil game terbaik generasi ini, selain The Witcher 3
JomBaca: The Legend of Zelda: Breath of The Wild: Boleh Beli Or Boleh Blah!?
Red Dead Redemption 2 — Pilihan Faiz Tobeng
Platform: PS4, Xbox One, PC, Stadia (2018)

Sehingga detik ini, penulis masih tidak percaya bagaimana sebuah game yang berlatarbelakangkan zaman koboi mampu benar-benar menambat hati penulis. Secara peribadi, tiada satu pun filem atau drama televisyen bertemakan zaman koboi yang menjadi kegemaran penulis, malah premis cerita, latar belakang dan budaya zaman koboi itu sendiri penulis tidak minat.
Lebih ironi, penulis tidak pernah juga bermain game pertama Red Dead Redemption yang dikeluarkan pada tahun 2010 — dalam erti kata lain, penulis tidak meletakkan apa-apa harapan ketika memulakan game ini. Tapi itulah hakikatnya — Red Dead Redemption 2, prekuel kepada game pertamanya, yang dilancarkan oleh Rockstar Games pada tahun 2018 merupakan game yang penulis pilih sebagai terbaik untuk generasi ini.
Red Dead Redemption 2 penulis nobatkan sebagai sebuah karya agung yang menggabungkan segala aspek untuk menjadikannya sebuah game yang hampir sempurna. Jalan cerita yang penuh bermakna, gameplay yang memuaskan, rekaan open-world yang hidup, grafik memukau penuh sinematik, lagu-lagu soundtrack yang syahdu — menciptakan sebuah pengalaman nirmala yang mampu meremangkan bulu roma.
Tidak ada game lain yang pernah memberikan impak emosi sebagaimana Red Dead Redemption 2 telah sematkan kepada penulis, lebih-lebih lagi penamat ceritanya yang mampu menitiskan air mata.
Red Dead Redemption 2 bukan sahaja game terbaik generasi ini, malah game terbaik yang pernah penulis mainkan dalam hidup, setakat ini.
JomBaca: Red Dead Redemption 2: Boleh Beli or Boleh Blah!?
Star Wars Jedi: Fallen Order — Pilihan Intan Zarthana
Platform: PS4, Xbox One, PC (2019)

Sejak konglomerat Mickey Mouse iaitu Disney memeterai perjanjian eksklusif dengan syarikat yang paling tidak disukai orang ramai dua tahun berturut-turut pada 2014, perjalanan game francais Star Wars di bawah lesen eksklusif EA penuh dengan onak dan duri.
Meskipun EA terpalit dalam kontroversi lootbox dan mencurah minyak ke dalam api dengan kenyataan “game single player tak laku”, EA menukar haluan dari berpaksi ke arah multiplayer kepada singleplayer dengan membawa masuk Respawn Entertainment (studio terkenal dengan siri Titanfall & Apex Legends) untuk membangunkan game single player berjudul Star Wars Jedi: Fallen Order yang dilancarkan pada 15 November 2019.
Saya memilih Star Wars Jedi: Fallen Order kerana inilah game yang ditunggu-tunggu oleh peminat Star Wars seperti saya sendiri. Tanpa perlu lootbox untuk lariskan jualan, game singleplayer ini meletakkan pemain sebagai seorang Jedi Padawan bernama Cal Kestis yang terlepas daripada tragedi Order 66 di mana kesemua Jedi diburu dan dibunuh di seluruh galaksi — 5 tahun selepas kejadian berlaku dalam filem Star Wars: Episode III – Revenge of the Sith.
Gaya gameplay Star Wars Jedi Fallen Order bukanlah ternyata baru, malah ia adalah perkahwinan mekanik game yang laris daripada kebanyakan game terkenal seperti sistem pertarungan mencabar dan tempat save point seperti dalam Dark Souls, teka-teki ala Uncharted dan Metroid, dan aksi blockbuster seperti Titanfall dan God of War.
Anda mengharungi latihan memori Force, cabaran mengalahkan bos, dan dikejar oleh bounty hunter bersama-sama dengan Cal antara golongan Jedi yang hampir pupus serta dibantu oleh karakter-karakter lain yang membantu serta membentuk perspektif Jedi ini. Gabungan mekanik-mekanik dipadankan dengan kisah Cal diburu oleh Second Sister berjaya menghasilkan game yang memberi pengalaman bermakna kepada pemain.
Secara jujurnya, saya tiada apa-apa jangkaan bagus kepada game ini setelah saya penat dengan francais ini setelah melihat keluaran Star Wars: Battlefront I & II penuh dengan lootbox serta plot filem The Rise of Skywalker menghampakan saya. Namun selepas Star Wars Jedi: Fallen Order mendapat sambutan hangat dalam kalangan pemain, ini membuktikan masih lagi ramai pemain yang mengidamkan game berbentuk singleplayer.
JomBaca: Star Wars Jedi: Fallen Order: Boleh Beli or Boleh Blah!?
Ghost of Tsushima — Pilihan Afiq Phirinko
Platform: PS4 (2020)

Pada pendapat saya, Ghost of Tsushima adalah game terbaik untuk generasi ini. Pertama sekali, salah satu sebab ianya layak adalah skala kandungan selari dengan dunianya yang besar. Setiap kali saya menerokai dunia GoT, terdapat sidequests yang pelbagai dan ada penceritaan mereka sendiri. Saya dapat mempelajari mengenai dunia GoT itu sendiri dan karakter-karakternya.
Di samping itu, sistem permainannya juga salah satu faktor. Menggunakan pedang samurai di samping alat-alat untuk melawan musuh membuatkan saya teruja sepanjang bermain. Ia memudahkan saya untuk membuat pelbagai variasi dalam strategi permainan saya dan membuatkan saya berasa seperti seorang samurai.
Tak lupa juga, cara penceritaan juga menjadi satu daya tarikan. Cara penceritaannya seperti filem-filem samurai lama, di mana kita boleh lihat melalui cutscene-cutscene sepanjang permainan. Fokus kepada watak utama juga banyak, di mana kita dapat mengenali selok-belok watak utama dan lebih mendalami jiwanya.
JomBaca: Ghost of Tsushima: Boleh Beli or Boleh Blah!?

Inilah game-game pilihan barisan penulis JomGaming yang kami rasakan sebagai game yang telah mendefinisikan generasi gaming yang berlangsung dari 2013 hingga 2020 ini.
Tapi ini kami, bagaimana pula dengan korang? Apa game pilihan korang? Kongsikannya di ruangan komen dan nyatakan sebabnya.


Khabar Angin: Assassin’s Creed Odyssey Akan Ada Pemilihan Dialog, Karakter Utama Lelaki Atau Wanita

Apa pembaharuan yang ada dalam game ini nanti?

Kalau korang dah mainkan Assassin’s Creed Origins, pasti korang tahu bahawa semakin banyak elemen RPG yang dibawakan ke dalam siri game ini. Dan nampaknya Ubisoft mungkin akan menambah lebih banyak elemen genre tersebut ke dalam game yang baru sahaja diumumkan oleh mereka beberapa hari lalu, Assassin’s Creed Odyssey.
Menurut laporan Kotaku, beberapa elemen seperti dalam siri game The Witcher akan ditambah. Antaranya ialah pemilihan dialog untuk diucapkan oleh para pemain serta pemain akan boleh bermain protagonis utama sebagai sama ada lelaki atau wanita.
Selain itu, laporan itu juga menyatakan yang dua karakter utama dalam Origins, iaitu Bayek dan Aya tidak akan ditampilkan dalam Odyssey kerana jika diikutkan garis masa sejarah, Greek purba terlebih dahulu muncul sebelum zaman Cleopetra di Mesir purba. Bermakna, karakter-karakter baru akan diperkenalkan.

Assassin’s Creed Odyssey telah diumumkan secara rasmi oleh Ubisoft, namun info tambahan akan didedahkan semasa sidang media Ubisoft di E3 2018. Segala maklumat tentang livestream ini boleh didapati di sini.


Fortnite – Bina & Pertahan Kubu Bersama Geng Korang Dari Serangan Zombie!

Sebuah action building game yang sememangnya tampak menarik untuk dimainkan bersama kawan-kawan!

Dibangunkan oleh Epic Games, Fortnite adalah sebuah action building game yang akan diterbitkan melalui program early access pada 25 Julai nanti. Bagi mereka yang melakukan pre-order, akses 4 hari lebih awal akan diberikan bersama-sama  “Storm Master Weapon Pack” yang mengandungi pelbagai gajet dan utiliti.
Diterbitkan untuk PC, PS4 dan Xbox One – Fortnite akan memberikan pengalaman coop bersama-sama pemain-pemain lain dalam usaha membina dan pada masa yang sama mempertahankan kubu dari serangan-serangan zombie yang pelbagai.
Saksikan trailer Fortnite yang diterbitkan untuk E3 2017 dibawah.


Saksikan 23 Minit Video Tutorial Demo No Straight Roads – Belajar Gerakan-Gerakan Asas

Metronomik telah membawakan demo No Straight Roads ke beberapa acara gaming untuk dicuba oleh umum.
Versi demo ini akan memaparkan sedikit babak sinematik pada awal, sebelum pemain dibawa ke gameplay tutorial bagi mengajar pemain gerakan-gerakan asas, seterusnya membawakan satu pertempuran bos yang pernah kita saksikan sebelum ini.
Korang boleh saksikan demo berdurasi 23 minit di bawah, dimuat-naik oleh JVFrance dari acara Gamesom 2019:

No Straight Roads akan membawa pemain sebagai seorang ahli dalam kugiran rock, mempunyai misi untuk menentang empayar EDM. Genre yang akan diketengahkan ialah game aksi yang memfokuskan kepada muzik, namun ia bukanlah game bergenrekan rhythm.
Metronomik merupakan studio pembangun game yang berpangkalan di Malaysia, yang diketuai oleh Wan Hazmer, anak tempatan Malaysia, bekas pembangun Square Enix yang menjadi lead game designer untuk Final Fantasy XV; serta Daim Dziauddin, concept artist untuk Street Fighter V.
No Straight Roads akan dilancarkan pada awal tahun 2020 untuk PC dan PS4.


Detroit: Become Human Mendedahkan Gameplay Dan Pilihan Baru Di Pentas PSX2017

Setiap keputusan di tangan anda.

Detroit: Become Human merupakan game terbesar seterusnya bagi Quantic Dream setelah diumumkan pada tahun 2015. Kini, game eksklusif ini antara yang dinantikan oleh semua pemain.
Mengekalkan ciri sama seperti Heavy Rain dan Beyond: Two Souls, produser Detroit: Become Human, Guillaume de Fondaumière meluangkan masa untuk bermain bersama-sama audiens di PlayStation Experience 2017 di California baru-baru ini.

Demo gameplay baru dimainkan adalah babak yang pernah ditonjolkan semasa E3 2016 iaitu menampilkan android bernama Connor dalam situasi seorang budak perempuan dijadikan sebagai tebusan oleh android peribadinya.
Tetapi, ianya bukan semuanya sama malah gameplay kali ini menunjukkan Connor dapat membuat pilihan lain berbanding dengan demo asal yang ditunjukkan semasa tahun lepas.
Saksikan audiens PlayStation Experience 2017 memilih keputusan untuk Connor menyelamatkan ikan emas di bawah:

Selain menjadi android RK800 Connor, anda berpeluang untuk merasai pengalaman sebagai android lain seperti Marcus dan Kara yang mempunyai perasaan bercampur-baur terhadap tujuan dan kegunaan mereka di mata manusia.
Menurut de Fondaumière, Detroit: Become Human adalah projek terbesar Quantic Dream pernah dihasilkan dengan skrip lebih daripada 2000 muka surat mengandungi beribu-ribu dialog interaksi yang menampilkan pelbagai cabang keputusan dipersembahkan untuk pemain membuat pilihan mereka tersendiri.
Detroit: Become Human kini dalam fasa pembangunan akhir dan dijangka akan keluar pada bulan Mac 2018 khas untuk PS4.


Half-Life 2: Episode Two Dicalonkan Untuk Anugerah ‘Game That Deserves a Sequel’ Di Steam Award

Mungkin akhirnya Gabe akan menganugerahkan kita dengan Half-Life 3.

Seperti yang dilaporkan sebelum ini, Steam Awards diperkenalkan bersama dengan Autumn Steam Sale yang menggalakkan komuniti untuk mencalonkan game kegemaran mereka dalam pelbagai kategori yang disediakan. Namun begitu, terdapat satu anugerah yang memberikan kebebasan kepada komuniti untuk meletakkan apa-apa anugerah yang diingini.
Salah sebuah anugerah yang mendapat perhatian sekarang adalah ‘GAME THAT DESERVES A SEQUEL’ dan seperti yang ramai jangkakan, Half-Life 2: Episode Two telah dicalonkan dalam kategori ini. Ini adalah hasil buah fikiran GruffBarbarian yang dikongsi melalui laman Reddit di mana ia mula mendapat sambutan ramai.
Bagi mereka yang turut berminat untuk mengundi bagi anugerah ini bagi Half-Life 2: Episode Two, ianya boleh dilakukan disini.
Kami menjangkakan Half-Life 3 bakal diterbitkan pada 2019.
2+0+1+9 =12;
1+2=3;
Jadi, Half-Life 3 confirmed?


Plague Inc. Telah Diharamkan Di China Dalam Situasi COVID-19 Semakin Merebak Ke Seluruh Dunia

Plague Inc. merupakan sebuah game simulasi strategi yang memberikan pemain tugas untuk mencipta pelbagai jenis virus yang mampu memusnahkan atau memupuskan kehidupan manusia.
Sejak bulan lalu, game ini telah mendapat perhatian ramai secara mendadak setalah bermulanya penyebaran COVID-19 dari wilayah Wuhan, China. Kini, nampaknya kerajaan China tidak senang dengan peningkatan bilangan pemain yang terdedah kepada game ini yang boleh dikatakan sensitif dalam situasi begini.
Dalam satu kenyataan yang dikeluarkan oleh pembangun Plague Inc., Ndemic Creations mengesahkan bahawa game ini telah dibuang dari App Store (iOS) di China. Mereka telah diberitahu bahawa Plague Inc. “mempunyai kandungan yang menyalahi undang-undang di China seperti yang disahkan oleh Pentadbiran Ruang Siber China”.
Pihak Ndemic Creations menyatakan bahawa mereka tidak pasti sama ada pengharaman game ini di negara Tembok Besar itu adalah berpunca daripada penyebaran COVID-19 ataupun tidak. Mereka masih bertegas dengan mengatakan bahawa game ini memiliki unsur pendidikan dan mereka telah diperakui oleh banyak organisasi kesihatan seluruh dunia untuk sama-sama membanteras dan mengawal penyebaran COVID-19.
Tapi, berdasarkan apa yang ada dalam game itu dan memahami bagaimana tindak-tanduk kerajaan China, pastinya kita tahu bahawa pengharaman ini adalah berpunca daripada penyebaran virus itu yang pada ketika semakin tersebar ke seluruh dunia.
Buat masa ini, ia hanya dibuang dari App Store, dan tiada sebarang berita dari platform Google Play (Android).

Sekuel kepada game ini, Plague Inc: Evolved juga boleh dimainkan di PC, Xbox One, PS4 dan Switch.


PES 2018: Perubahan Gameplay, 1,000 Thumbnail Baru, Kemaskini Wajah 40 Pemain Akan Dikeluarkan Khamis Ini

Macam-macam ada dalam kemaskini yang akan dibawakan pada hari Khamis ini.

Awal bulan ini, Konami telah mendedahkan beberapa perubahan gameplay yang akan dibawakan ke dalam PES 2018. Terbaru, mereka telah mengumumkan tarikh pelancaran kemaskini tersebut, yang mana ia akan turut dilancarkan bersama dengan Data Pack 2.0, penampilan David Beckham dalam myClub dan kemaskini peningkatan untuk Xbox One X.
Apa yang akan ditampilkan dalam Data Pack 2.0 nanti? Konami akan mengemaskini 1,000 gambar thumbnail pemain, menambahbaik wajah 40 pemain, penambahan jersi yang berlesen, but baru dan dua stadium baru –  iaitu Estadio Nacional de Chile dan Emirates Stadium. Estadio Nacional de Chile telah diperlihatkan, manakala Emirates Stadium masih belum.

Big news! Data Pack 2.0 will be coming to #PES2018 on 16th Nov, for free. 1000 new thumbnail photos, over 40 player face updates, licensed kits, boots and two stadiums are all due out next week. pic.twitter.com/uWP8455MGh
— eFootball PES (@officialpes) November 13, 2017

And, yes, the second ground being added in Data Pack 2.0 is @Arsenal's Emirates Stadium. We're looking forward to showing it off to you soon. Until then… #PES2018 pic.twitter.com/h2mXU39Yf5
— eFootball PES (@officialpes) November 13, 2017

We're also happy to say that Data Pack 2.0 will be joined by the gameplay patch we announced on 2nd Nov and an Xbox One X Enhanced update. All on 16th Nov. #PES2018 https://t.co/2lyiMYAiUv pic.twitter.com/9hfA5Ri9vP
— eFootball PES (@officialpes) November 13, 2017

A little teaser of what to expect from the player face updates in Data Pack 2.0… #PES2018 pic.twitter.com/LF3mddEDgq
— eFootball PES (@officialpes) November 13, 2017

😱 @Phil_Coutinho in #PES2018 when Data Pack 2.0 is out on 16th Nov. pic.twitter.com/NPO8vBW01V
— eFootball PES (@officialpes) November 13, 2017

On 16th Nov, #PES2018 will be getting an @Xbox One X Enhanced update. (cc: @XboxUK) 🙌 pic.twitter.com/XQu9sfDRNv
— eFootball PES (@officialpes) November 13, 2017

ICYMI earlier, #PES2018's Data Pack 2.0 will be out on 16th Nov. For free! 1000 new thumbnail photos, over 40 player face updates, licensed kits, boots and two stadiums are all coming. pic.twitter.com/e7rlS3YzKk
— eFootball PES (@officialpes) November 13, 2017

A closer look at the boots that will come with Data Pack 2.0 on 16th Nov. #PES2018 pic.twitter.com/XILRtbL36B
— eFootball PES (@officialpes) November 13, 2017
Perubahan terhadap gameplay, Data Pack 2.0, penampilan David Beckham, kemaskini peningkatan Xbox One X – semua ini akan dilancarkan dalam PES 2018 pada 16 November 2017.
JomBaca: Konami Umumkan PES 2018 Mobile, Saksikan Trailer Ini Yang Turut Menampilkan David Beckham
[KEMASKINI]:Konami telah berkongsi lebih lanjut tentang kemaskini terbaru dalam PES 2018 ini, serta mengeluarkan video trailer yang korang boleh tontonnya di bawah.
https://www.youtube.com/watch?v=csoBAbB8aQw

That’s right, @Arsenal's mighty Emirates Stadium captured using our State-of-the-Art technology, in all it’s glory for #PES2018 #DP2 pic.twitter.com/fGfYGjjhyQ
— eFootball PES (@officialpes) November 16, 2017

#DP2 also brings new partner backgrounds for cut scenes in Master League for Arsenal, AC Milan and more #PES2018 #DP2 pic.twitter.com/TMVmcd7JcM
— eFootball PES (@officialpes) November 16, 2017
https://twitter.com/KonamiUK/status/931103724990328832


Need For Speed: Hot Pursuit Remastered Dilancaran 13 November, Cross-Play PC, PS4, Xbox One, Switch

Setelah mengacahnya selama beberapa hari lalu, EA telah mengumumkan secara rasmi versi remastered untuk sebuah game racing yang pernah dilancarkan pada 2010.
Need For Speed: Hot Pursuit Remastered akan dilancarkan pada 13 November ini untuk PC, PS4, Xbox One, dan Switch. Paling menarik, ia akan menyokong cross-play antara keempat-empat platform itu.
Need For Speed: Hot Pursuit Remastered akan disajikan dengan grafik yang lebih baik serta menawarkan kesemua DLC yang pernah dikeluarkan untuk game ini.
Korang boleh layan trailer pendedahan di bawah:


Playstation 4: Berita Gembira Dari Sony Buat Developer!

Nampaknya Sony dalam diam telah memberi developer game akses untuk menggunakan lebih kuasa pemprosesan PS4. Trivia! Tahukah korang yang CPU PS4 dibuat di Malaysia?

Melalui software development kit (SDK) yang dikeluarkan oleh Sony, mereka telah memberi akses kepada developer untuk menggunakan CPU core yang tidak boleh digunakan sebelum ini.
Melalui update ini, CPU core yang ke-6 telah diunlock untuk kuasa memproses PS4. Harus diingat bahawa PS4 sebenarnya mempunyai 8 CPU core berdasarkan arkitektur Jaguar yang dikeluarkan oleh AMD.
Adakah ini persiapan Sony untuk menunjukkan kuasa sebenar pemprosesan PS4 melalui Uncharted 4 tahun depan? Barangkali ya, kita hanya mampu tunggu dan lihat.
JomBaca: Remote Play PS4 kini di PC!


Spesifikasi PS5 Diumumkan Secara Rasmi Oleh Sony – Boleh Main Game PS4, Masih Guna Disk, Takkan Keluar Tahun Ini

Setelah bermacam spekulasi dan laporan, akhirnya pihak Sony membuka mulut tentang spesifikasi yang bakal dibawakan ke dalam PlayStation 5.

Dalam satu temuramah eksklusif bersama Wired, Lead Systems Architect untuk PS5, Mark Cerny telah mendedahkan beberapa info mengenai konsol tersebut. Walaupun tidak secara spesifiknya menggelarkannya PS5, dan hanya memanggilnya sebagai “konsol generasi seterusnya”, berikut ialah beberapa info yang telah didedahkan beliau.

PS5 sudah empat tahun dalam pembangunan.
Tidak akan dilancarkan pada tahun 2019.
Backward Compatibility disahkan, iaitu game-game PS4 (disk & digital) boleh dimainkan di PS5.
Masih menggunakan media fizikal, bermakna konsol tersebut masih mempunyai drive untuk memasukkan disk — bukan sepenuhnya peralihan ke game digital.
Secara teknikalnya mampu menyokong resolusi 8K.
Platform virtual reality (VR) yang baru diacah, namun tetap menyokong peranti PSVR yang sedia sekarang. Bermakna berjuta pengguna VR pada hari pertama pelancaran PS5 kelak.
Storage custom SSD yang sangat, sangat pantas, lebih pantas daripada mana-mana solusi yang ada di PC sekarang: game Spider-Man mengambil masa untuk load selama 15 saat di PS4 Pro, manakala untuk PS5, hanya 0.8 saat — kira-kira 19 kali ganda pantas.
Death Stranding mungkin akan menjadi game cross-gen, iaitu dilancarkan untuk kedua-dua PS4 dan PS5.
8 core AMD 7nm Zen 2 berdasarkan Ryzen generasi ketiga.
Sokongan ray-tracing dengan custom AMD Navi GPU.
Unit custom AMD untuk 3D Audio, turut dibantu oleh ray-tracing.

Sekali lagi kami nyatakan, info-info ini merupakan kata rasmi daripada pihak Sony sendiri, dan bukan laporan-laporan ataupun khabar angin.
Jadi, apa pandangan korang pada ketika ini tentang PS5?


Suka Duka Beta: Call of Duty: WWII – Best Untuk Bangunkan Scene Esport CoD Malaysia!

Selepas beberapa siri Call of Duty dengan latar belakang futuristik, siri game ini kembali ke Perang Dunia Kedua (WWII). Adakah ini keputusan yang bijak daripada Activision?
Dalam segmen Suka Duka Beta kali ini, JomGaming akan membawakan sedikit kelainan. Kami akan menulis review untuk versi beta ini berdasarkan pandangan yang dilontarkan oleh sekumpulan pemain.
Call of Duty Malaysia – Komuniti Kompetitif Call of Duty
Siapakah mereka? Kami telah duduk dan bersembang dengan bukan calang-calang orang dalam komuniti CoD, iaitu Call of Duty Malaysia – CWL, peneraju utama kepada acara-acara Call of Duty seperti pertandingan yang ada di Malaysia.

Sekiranya korang tidak kenal, merekalah yang mengurus para pemain Malaysia dan Singapura yang bertanding dalam Call of Duty World League Sydney Open – sebuah kejohanan utama peringkat Asia Pasifik untuk musim Call of Duty: Infinite Warfare.
Apa Yang Ada Dalam CoD Kali Ini?
Untuk siri CoD pada tahun ini, Sledgehammer telah diberikan tanggungjawab untuk membangunkannya. Kepada korang yang tidak tahu, Activision pada setiap siri CoD yang dikeluarkan, ia akan bertukar-tukar tangan pembangun antara tiga developer, iaitu Infinity Ward, Sledgehammer Games dan Treyarch.
Secara ringkas, CoD: WWII menggunakan latar belakang Perang Dunia Kedua, atau lebih spesifiknya, peperangan antara pihak Jerman dan Amerika. Dan semestinya apabila tema WWII yang digunakan, gameplaynya adalah “boots on the ground”, bermakna tiada jetpack atau wall-run yang sering mewarnai siri CoD sejak beberapa tahun belakangan ini.
Seperti kelaziman untuk mana-mana versi beta, ia hanya membawakan mode multiplayer, dan story campaign masih belum dapat kita cuba.

Tanpa melengahkan masa, jom kita dengarkan apa pandangan daripada Megat ‘MDIPlaya’ Izmeer, pengasas Call of Duty Malaysia dan Abdul ‘FPSRanger’ Hakiem, pemain CoD profesional daripada Call of Duty Malaysia mengenai versi Beta Call of Duty: WWII.
Gameplay
Perubahan paling utama bagi CoD WWII adalah ketiadaan wallrun, double jump, dan jetpack. Ini meletakkan gamer kasual dan gamers profesional di medan perang yang setaraf– tiada lagi gamer kasual dibuli oleh gamer profesional yang melayang-layang di udara kerana mahir menggunakan skil-skill moden tersebut.
Bagaimanapun, teknik dolphine dive kembali lagi! Gamer yang melakukan jumpshot (melompat ketika gunfight) lebih cepat membunuh apabila berhadapan mereka yang dropshot (meniarap dan menembak ketika gunfight).
Oleh kerana semua karakter bersaiz sama, maka hitbox semua karakter adalah sama besar – tiada lagi karakter-karakter halus dengan hitbox yang kevil melampau- Payah nak membunuhnya!
Netcode game ini juga lebih baik daripada CoD:IW – menjadikan WWII versi paling asas tapi paling sesuai untuk scene kompetitif CoD.

Beta WWII kali ini hanya menampilkan 5 game mode iaitu TDM, Domination (sesuai untuk pemain casual), Hardpoint (sesuai untuk pemain kompetitif), War (game mode ala escort payload dalam Overwatch) dan Moshpit (mode map random)
Dan terdapat 3 map iaitu Gibraltar (pangkalan tentera), Pointe du Hoc (map bersalji) dan Ardennes Forest (map hutan). Dari segi design, ianya seperti CoD: World At War yang telah di-remaster dengan map layout yang hampir sama dan grafik yang lebih diperbaharui dan padu.
Senjata-senjata yang ditampilkan pula agak menepati zaman perang Dunia Kedua dengan recoil system yang mengikuti senjata tersebut di dunia sebenar.  Pilihan attachment yang tidak menepati zaman pula seperti silencer, Red Dot Sight, Rapid Fire, Advanced Rifling dan sebagainya seperti mencacatkan sedikit pengalaman – tetapi demi kegunaan di dalam acara esports, kitorang faham kenapa ianya diadakan di dalam game.
Oleh kerana ianya masih di peringkat Beta, terdapat beberapa senjata yang amatlah overpowered (OP) seperti AR STG-44 dan SMG PPSH-43. jadi, kitorang yakin game ini akan di-balance lagi.
Terdapat Class System yang lebih mudah tetapi terasa playstyle disekat dan limited. Perk System telah diubah dan dibahagikan ke dalam Basic Training, attachment senjata, dan division. Ini mungkin menyukarkan veteran CoD kompetitif untuk memilih loadout yang efisyen.
Grafik
Palet warna yang dibawakan dalam CoD:WWII kelihatan lebih meriah berbanding warna pasca-apokalips CoD:IW yang suram dan kelam. Dari aspek art direction, WWII lebih menghampiri CoD:Ghost dengan susunan map, rona warna dan rekaan grafik nya. Model-model karakter dan tekstur in-game juga tampak lebih terperinci.

Enjin game juga kelihatan lebih berkuasa, kerana apa yang dipamerkan di dalam trailer adalah apa yang dapat di dalam game. Pada pendapat kami, grafik WWII boleh menyaingi grafik yang ditampilkan di dalam Battlefield 1.
Bunyian
Rekaan bunyi terutamanya bunyi senjata adalah sangat baik, atau kata orang, memang on point. Bunyi-bunyi bom tangan dan senjata seperti M1 Garand, semasa reload, muzzle dan letusan sememangnya sangat kemas.
https://www.youtube.com/watch?v=m6ikKr4R-Do
Bunyi tembakan senjata juga berubah mengikut lokasi, sama ada di kawasan terbuka atau bilik/terowong tertutup – iaitu satu rekaan yang mula dibangunkan sejak CoD: Black Ops 3.
https://www.youtube.com/watch?v=avRiRn04prU&feature=youtu.be
Apabila berjaya melakukan scorestreak, korang akan dapat melepaskanGlide Bomb dengan bunyian drop dan letupan yang sangat realistik.
https://www.youtube.com/watch?v=j0BzpcOw6Dw
Suara dan dialog karakter pasukan serta musuh sangat terperinci. Nak lagi best? Gunakanlah headset 7.1 surround sound dan korang akan lebih hargai rekaan bunyi yang ada dalam CoD: WWII.
https://www.youtube.com/watch?v=HotfOrFTWEY
Walau bagaimanapun WWII tidaklah pula segalanya sempurna dari aspek audio. Bunyian tembakan pada pistol dan senjata dengan silencer yang tidak wujud pada zamannya, kedengaran pelik. Tambahan lagi, karakter-karakter ingame melakukan callouts automatik yang boleh menjadi isu di dalam pertandingan yang mementingkan stealth dan serangan mengejut. Kitorang harap ada option untuk memadamkan callout automatik ini bagi pertandingan esports.
Esport
Adakah CoD:WWII akan diterima oleh komuniti esports CoD? Ya, 100%. Sebab ianya kembali menyatukan players kasual dan profesional dalam level playing ground. Tiada lagi wallrun, jetpack digunakan pemain pro untuk membuli pemain kasual.
Dengan versi CoD yang lebih mesra pemain baru ini, kitorang di Call of Duty Malaysia berhasrat untuk mengadakan lebih banyak workshop dan tutorial online bagi membina komuniti CoD yang lebih meriah. nantikan content-content berbahasa Malaysia daripada kitorang untuk komuniti gaming akan datang.


Resident Evil Zero: Permulaan Kemusnahan Racoon City

Ingin mengimbau kenangan ke zaman PlayStation 2? Kembali ke zaman melawan zombies yang menakutkan!

Developer Capcom mengumumkan remastered game terbaru mereka iaitu Resident Evil Zero akan menemui peminat-peminatnya pada 19 Januari 2016.

Seperti yang korang sedia maklum Resident Evil Zero ini merupakan prequel kepada Resident Evil yang pertama. Dan berlaku 2 bulan sebelum kemusnahan Racoon City.

Bermain sebagai Rebecca Chambers dan juga Billy Coen, korang perlu bekerjasama menyelesaikan segala puzzle-puzzle yang menjadi halangan dalam usaha korang merungkai segala misteri yang terjadi.
Jom kita usha trailer Resident Evil Zero yang telah di remaster ini:
https://www.youtube.com/watch?v=BXYfvgXxA-M
Yeah! Menarikkan? Peminat-peminat Resident Evil keluarlah anda! Konfem korang beli game ni kan?
ADIOS!


Sony Yakin Akan Temui Solusi Kepada Isu Cross-Play Dengan Platform Pesaing Lain

Pintu masih terbuka.

Ketidakmahuan Sony untuk mengadakan kerjasama dengan Microsoft dan Nintendo dalam sokongan cross-play dalam game Fortnite menerima reaksi yang pelbagai. Ada yang mengecam tindakan Sony ini, namun tetap ada juga yang menyokong pendirian syarikat itu.
Walau bagaimanapun, impian untuk bermain apa jua game bersama tanpa mengira persaingan bisnes konsol ini mungkin boleh berubah kerana Sony kelihatan masih membuka pintu ini.
Bercakap kepada Eurogamer, CEO dan Presiden Sony Interactive Entertainment, Shawn Layden berkata mereka sedang mendengar maklum balas para pemain mereka.
“Kami mendengar (para pemain kami). Kami sedang melihat kepada banyak kemungkinan. Kami boleh membayangkan bahawa persekitaran yang dapat memberi kesan kepada bukan sahaja satu game,” komen beliau.
“Saya yakin yang kami akan menemui solusi yang mana akan difahami dan diterima oleh komuniti gaming kami, dalam masa yang sama menyokong bisnes kami.”

Kenyataan ini mungkin boleh kita katakan sebagai hanya jawapan skema daripada Sony untuk meredakan persoalan yang berbangkit sejak beberapa minggu ini. Tetapi, apabila Sony menyatakan yang mereka sedang melihat suatu solusi, kita mungkin masih boleh berharap.
Sony pada waktu ini hanya menyokong fungsi cross-play dengan platform PC dan mobile, dan tidak membenarkannya dengan platform-platform konsol pesaing mereka, iaitu Xbox dan Switch.
JomBaca: Microsoft Dan Nintendo Main Kasar! Bergabung Keluarkan Trailer Cross-Play Minecraft Tanpa PS4!


Remake Persona 3 Diumumkan, Digelar Persona 3 Reload, Akan Tiba Awal 2024


Game Tomb Raider Baharu Diumumkan, Dibangunkan Dengan Unreal Engine 5

Tengah malam tadi, Epic Games telah mengadakan satu acara pembentangan untuk Unreal Engine 5, sekaligus mengumumkan yang enjin game terbaharu mereka itu kini telah dilancarkan sepenuhnya.
Dalam acara yang berlangsung kira-kira 37 minit itu, Epic telah memperlihatkan teknologi, butiran-butiran teknikal, serta senarai studio dan game yang sedang menggunakan enjin tersebut.
Satu game baharu yang diumumkan semasa acara itu adalah sebuah game Tomb Raider baharu yang baru sahaja memasuki fasa pembangunan oleh Crystal Dynamics.
“Matlamat kami adalah untuk menggerakkan sampul fideliti dan menyajikan pengalaman action-adventure sinematik berkualiti tinggi yang para peminat layak dapati dari kedua-dua Crystal Dynamics dan francais Tomb Raider,” kata Pengurus Besar studio itu, Dallas Dickinson dalam pengumuman itu.
Tentunya, tiada sebarang info lanjut didedahkan mengenai game ini memandangkan ia masih dalam fasa awal.


Sony Secara Tak Langsung Telah Sahkan Yang PS5 Takkan Diperkenalkan Semasa E3 2018

Bukan tahun ini.

Sama ada peminat ataupun penganalisis, ada yang sudah mula bercakap-cakap tentang kemungkinan PlayStation 5 akan dikeluarkan pada tahun 2019 atau 2020. Jika benar Sony mahu melancarkan PS5 pada tahun 2019, ramai yang menjangkakan tahun 2018 ini ia akan diperkenalkan dalam acara terbesar gaming, E3.
Namun, korang tak perlu bimbang kerana daripada apa yang diumumkan dalam PlayStation Blog, Sony nampaknya tidak akan memperkenalkan PS5 semasa E3 2018. Dalam blogpost ini, Pengerusi SIE Worldwide Studios, Shawn Layden menyebutkan tentang apakah yang bakal mereka persembahkan dalam acara tahunan terbesar itu nanti, namun sebarang hardware tidak disebut, mengesahkan secara tidak langsung bahawa mereka tidak akan memperkenalkan PS5.
Dalam blogpost itu juga, Sony pada E3 tahun ini akan fokus kepada empat game utama, iaitu  Ghost of Tsushima, Death Stranding, The Last of Us: Part II, dan Marvel’s Spider-Man. Selain itu, mereka turut akan mengumumkan beberapa game daripada penerbit pihak ketiga dan pembangun indie.

Jadi, apa kata korang? Gembira Sony tidak terlalu awal mengumumkan PS5? Apa yang korang ingin lihat dari empat game utama itu nanti?


Metro 2033 – Game FPS Survival Horror Ini PERCUMA Di Steam Selama 24 Jam!

Jangan kata abang tak payung!

Dengan pelancaran Metro Exodus pada tahun hadapan, korang mungkin ingin cuba melawat dunia Metro. Dapatkan game pertama dalam siri Metro ini, Metro 2033 sekarang PERCUMA selama 24 jam di Steam.
https://www.youtube.com/watch?v=Xc2hhef-Nzo
Lawati dunia pasca-perang nuklear yang membunuh umat manusia dan menjadikan permukaan dunia tidak selamat didiami. Penduduk Moscow lari untuk hidup di dunia bawah tanah – mengelakkan dari radiasi dan mutant yang berkeliaran di permukaan bumi. Gunakan serangan stealth ataupun senjata yang pelbagai, tetapi bilangan peluru yang kedekut – nikmati dunia Metro yang serba ganas ini.
Cepat dapatkan game ini sebelum tamat tempoh percuma!


Fantasy Mage: Indie Game Dari Developer Anak Watan!

Scene game di Malaysia berkembang pesat mengikut arus peredaran masa. Tidak kira anda bermain apa jenis game dari PC ke console ataupun mobile. Dan yang lebih mengagumkan ialah kini terdapat anak watan kita yang mampu menghasilkan game.

Fantasy Mage dari developer Illogical Games merupakan 100% buatan Malaysia – dan yang lebih membanggakan ialah pemilik Illogical Games iaitu saudara Amarul Natenan bergerak secara sendiri dalam menghasilkan game indie ini.
Game berkonsepkan action role-playing hack and slash ini boleh dimainkan di PC dan juga mobile IOS dan Android. Akan berada di pasaran pada 16 Februari 2016, korang boleh miliki game ini di Steam ataupun gamestore mobile korang.
Jom kita usha sedikit trailer game Fantasy Mage ini:

Secara amnya akan terdapat 3 elemental yang akan digunakan iaitu api/air/tanah, begitu juga musuh, mereka juga mempunyai elemental tersebut. So korang kena bijak memilih elemental mana yang sesuai digunakan. Terdapat juga 3 loadout di dalam game ini iaitu kasut, topi dan juga armor. Semua ini akan drop daripada musuh yang telah korang bunuh.  Auto-attack sistem digunakan dimana musuh yang dipilih akan ditembak sehingga mati dan barulah sasaran baru dipilih. Game ini menjanjikan loot yang begitu banyak dan juga updgrading, dan dianggarkan game ini mempunyai sehingga 60 level untuk dimainkan. Game ini boleh di beli dengan harga RM12.00.
Penulis begitu bangga kerana kita sudah pun berada ditahap menghasilkan game, walaupun berskala kecil namun diharap ini mampu menjadi batu loncatan untuk kita menghasilkan lebih banyak lagi game yang bertaraf antarabangsa.
Apa lagi guys! Support la usaha anak watan ni. Kalau korang nak tau lebih lanjut boleh terus ke laman web Fantasy Mage di Fantasy Mage – Illogical Games ataupun follow di Facebook – Fantasy Mage.
Dan seperti biasa nantikan review BBoBB dari JomGaming tak lama lagi! Tungguuuu!
ADIOS!!


Saksikan Perbezaan Trailer Final Fantasy VII Remake Pada 2015 Dengan 2019 – Sabar Itu Lebih Baik

Kalau pembangun-pembangun game lain, mungkin kita akan mendapat satu game yang “downgrade” sekiranya ia membisu selama ini. Tetapi, itu bukan kesnya dengan Final Fantasy VII Remake.

Pada 2015, Square Enix telah memperlihatkan trailer pertama Final Fantasy VII Remake. Kemudian, game ini masuk ke dalam development hell selama lebih daripada tiga tahun, dan baru beberapa hari lalu, akhirnya mereka telah mengeluarkan trailer terbaru.
Daripada apa yang dapat kita lihat apabila membandingkan dua trailer ini, kelihatan grafik dan animasi game ini bertambah baik. Model untuk Cloud nampak lebih matang, wajah bentuk badan Barret nampak lebih terperinci, dan Biggs serta Jessi mempunyai potongan rambut baru.
Selain itu, UI semasa kombat juga terdapat beberapa penambahbaikan.
Korang boleh saksikan perbezaan dua trailer ini dalam video yang disediakan oleh Cycu1 di bawah:

Square Enix akan berkongsi lebih banyak info lanjut tentang Final Fantasy VII Remake pada bulan hadapan.


Pelakon Aksi Menafikan Bekerja Dengan Rockstar, Menyatakan Info Adalah Dipalsukan [Kemaskini]

Jangan mainkan perasaan dan hati kami! Betul ke bohong?

Kemaskini:
Selepas laporan mengenai Tim Neff terlibat dalam pembikinan Red Dead Redemption 2 dan GTA 6 menular di laman-laman web gaming, ejen beliau telah menafikan kebenaran tentang perkara ini. Dalam temubual oleh PCGamer, ejen bagi Tim Neff menyatakan bahawa laporan ini rekaan semata dan beliau tidak sama sekali terlibat dalam sebarang projek terbaru Rockstar.
Laporan asal:
Nampaknya pengguna-pengguna dari GTAForums telah berjaya mengesan bahawa resume bagi pelakon aksi yang bernama Tim Neff yang menyatakan beliau pernah terlibat dalam 2 projek dari Rockstar iaitu Red Dead Redemption 2 dan Grand Theft Auto 6!
Info ini asalnya diterbitkan di laman iStunt dan Breakdownexpress tetapi kini ianya sudah tiada. Walaubagaimana pun, jika korang teringin melihatnya screenshot bagi resume tersebut boleh dilihat dibawah.

Buat masa ini, pihak Take-Two Interactive dan Rockstar masih belum memberi sebarang komen mengenai perkara ini. Jadi apa pendapat korang? Adakah perkara ini benar atau pun sekadar kesilapan semasa memasukkan data dalam resume? Agak-agak bila nak keluar GTA 6 nanti ye?
Sumber: GTAForums.


Kingdom Hearts 3: DLC Re:Mind Diperkenalkan Di Konsert Sebelum Persidangan E3

DLC pertama game Kingdom Hearts 3 (KH3) berjudul Re:Mind ditayangkan selepas habis persembahan konsert orkestra Kingdom Hearts di Hollywood.

Ini bukanlah kali pertama Square Enix membuat kejutan di pentas orkestra tentang game KH3.

Mengikutkan trailer teaser yang ditayangkan di orkestra tersebut, sebuah sedutan gameplay menunjukkan pemain boleh mengawal Riku, Aqua serta Roxas sebagai karakter utama. Keyblade Oathkeeper juga dilihat akan kembali di dalam DLC ini.

Harga serta tarikh keluaran DLC ini belum lagi diumumkan. Game ini akan datang pada hujung tahun nanti. Kemungkinan semua persoalan ini akan terjawab di persidangan slot Square Enix E3 2019 bertarikh 11 Jun pada pukul 9 pagi nanti.


Star Wars Jedi: Fallen Order 2 Dilaporkan Akan Didedahkan Pada Mei Semasa Star Wars Celebration

Sekuel kepada Star Wars Jedi: Fallen Order dikhabarkan akan didedahkan semasa Star Wars Celebration tahun ini.
Perkara ini didedahkan oleh wartawan tersohor, Jeff Grubb dalam podcast terbaharunya. Ketika rancangan itu berlangsung secara langsung di Youtube, beliau telah ditanyakan satu soalan tentang bilakah kita akan dapat melihat sekuel kepada Star Wars Jedi: Fallen Order.
Beliau menjawab ringkas: “Kita akan mendengar mengenainya pada Mei di Star Wars Celebration. Itulah waktunya ia akan tiba. Jadi ikutilah acara itu kerana itulah masanya ia akan berlaku [pendedahan untuk game itu].”

Star Wars Celebration merupakan acara besar-besaran tahunan untuk apa sahaja mengenai Star Wars yang diadakan di Anaheim, California. Untuk tahun ini, ia akan berlangsung dari 26 hingga 29 Mei.
Beberapa bulan lalu, Grubb ada mengatakan yang game itu akan didedahkan sebelum E3 2022 yang bakal diadakan pada Jun kelak. Maka nampaknya laporan terbaharu ini selari dengan laporannya sebelum ini.
Sehingga hari ini, kita tidak diberitahu lagi sama ada game itu sebenarnya adalah sekuel, prekuel atau satu spin-off dalam universe yang sama. Walau bagaimanapun, EA sebelum ini sudah mengesahkan yang mereka akan terus melabur ke dalam francais yang dibangunkan Respawn Entertainment itu.
Star Wars Jedi: Fallen Order, yang dilancarkan pada November 2019, merupakan sebuah game single-player story yang amat berjaya — baik dari segi pujian para pemain, mahupun dari segi jualan.


Microsoft Beri Bayangan Harga Xbox, Langganan Game Pass Akan Naik

Ketua Xbox, Phil Spencer memberi isyarat bahawa Xbox Series X/S dan langganan servis Game Pass mungkin akan dinaikkan harga.
Bercakap dengan WSJ Live, lapor Tom Warren, Spencer mengatakan bahawa walaupun penting untuk mengekalkan harga asal produk, syarikat itu mungkin tidak boleh kekalkan buat selamanya.

Harga konsol Xbox Series X/S, langganan Xbox Game Pass dan game-game lain sudah lama dikekalkan oleh syarikat tersebut. Spencer berkata syarikatnya mungkin akan menaikkan harga pada sesetengah produk.
Walaupun tiada pengumuman yang kukuh dikeluarkan oleh Microsoft tentang potensi peningkatan harga konsol, game dan langganan, kita mungkin akan melihat game eksklusif Xbox yang menerima peningkatan harga terlebih dahulu.
Walau bagaimanapun, baru-baru ini Microsoft pernah berkata untuk perancangan masa depan, peningkatan harga untuk konsol Xbox Series X/S tiada dalam senarai mereka.


Fortnite Battle Royale Tambah Satu Jenis Bom Baru Yang Boleh Buat Musuh Menari!

Masa untuk cucuk langit!

Epic Games telah menambah satu lagi bom terbaru yang boleh menyerikan lagi musim cuti ini dalam Fortnite Battle Royale. Diberi nama “Boogie Bomb”, bom ini akan membuat sesiapa yang berada dalam radius letupan menari.
Kami telah mencubanya malam tadi, dan sememangnya ia merupakan satu penambahan yang sangat melucukan. Apabila bom ini meletup, mana-mana pemain yang berada berdekatan akan menari tanpa mereka boleh lakukan apa-apa – mencucuk-cucuk langit di bawah sebiji boleh disko!
Apa yang korang ingin lakukan kepada pemain lawan semasa mereka sedang menari, itu terpulang kepada korang. Dalam kata mudah, bom ini berfungsi untuk stunned mereka.
Apa yang paling menghiburkan ialah ia bukan sahaja terkesan kepada pemain lawan, malah rakan sepasukan juga akan menari kalau mereka berada berdekatan letupan bom ini.

Make your foes dance until they drop with the new Boogie Bomb. Available now! pic.twitter.com/A01U5c55lT
— Fortnite (@FortniteGame) December 23, 2017
Fortnite Battle Royale kini korang boleh mainkan secara percuma di PC, PS4 dan Xbox One.
JomBaca: Fortnite Battle Royale: Mode 50v50 Dikembalikan Atas Permintaan Tinggi Para Peminat


Studio Baru Hideo Kojima Tidak Akan Melebihi 100 Staf

Maklumat terkini mengenai studio terbaru Hideo Kojima didedahkan oleh beliau sendiri.

Menurut laporan GameCreator, dalam satu perbincangan meja bulat, pengasas kepada siri Metal Gear Solid, Hideo Kojima telah mendedahkan bahawa studio terbaru beliau, Kojima Production tidak akan melebihi 100 staf kerana menurut beliau, melalui jumlah ini, ia lebih mudah untuk berhubung dengan developers.
“Saya mensasarkan untuk mempunyai staf yang kurang dari 100. Saya sedang mencari teknologi dan pada masa yang sama mengambil pekerja baru, dan melawat studio untuk mendapat inspirasi tentang studio yang bagaimana ingin saya bina,” kata Kojima.
Kemudian beliau berseloroh tentang apa yang beliau telah saksikan dalam lawatan di beberapa studio, “Saya dapati bahawa di mana-mana studio, dapur adalah sangat penting… Saya lihat di DICE, Stockholm, mereka mempunyai 40 microwaves, dan juga banyak coffee makers, dan saya faham semua itu adalah sangat penting.”

Kojima juga mengingatkan bahawa semasa membikin Metal Gear Solid dahulu, pada satu-satu masa, staf yang bekerja bersama beliau adalah kira-kira 200 orang.
JomBaca: Nordic Game Conference: Kojima Akan Cuba Keluarkan Game Terbaru Beliau Secepat Mungkin!


FIFA 23 Rekod 10.3 Juta Pemain Dalam Minggu Pertama, Paling Tinggi Dalam Sejarah Francais

View this post on Instagram            A post shared by JomGaming (@jomgaming)


Neil Druckmann Muat Naik Gambar Disk Blu-Ray Uncharted 4!

Pengarah Kreatif Naughty Dog telah mengusik para peminat di Twitter yang mampu membuat hati semua tidak tenteram!

Dalam satu tweet yang telah dikeluarkan Neil Druckmann, beliau telah memuatnaik sekeping gambar disk Blu-ray Uncharted 4 yang sudah siap dicetak.
Dalam tweet tersebut, beliau seakan-akan ingin memberitahu bahawa segala penat lelah yang telah dilalui mereka selama ini akhirnya berbaloi selepas game ini telah lengkap dibangunkan sepenuhnya.
JomBaca: Uncharted 4: Acara Pelancaran Pada 9 Mei Ini – Banyak Hadiah Untuk Dimenangi!

(blood + sweat + tears) x years = pic.twitter.com/NfYcfhrcZA
— Dr. Uckmann (@Neil_Druckmann) April 23, 2016
Sebelum ini, beliau juga telah memuat naik sekeping gambar disk Blu-ray di Twitter peribadinya yang tertera tarikh siapnya game ini – 17 Mac 2016. Dalam tweet tersebut, Druckmann mengatakan “setiap perjalanan pasti akan menemui pengakhiran.”
Selepas ditunda sebanyak tiga kali, tarikh pelancaran Uncharted 4: A Thief’s End adalah pada 10 Mei 2016, eksklusif untuk PlayStation 4.
JomBaca: Uncharted 4: Game Mode Terbaru, Plunder Diperkenalkan Untuk Multiplayer!


Cooler Master Umumkan Pasukan Overwatch Yang Dianggotai Sepenuhnya Oleh Kaum Hawa

Tahun lalu, Cooler Master telah menjalin kerjasama bersama Malaysian Battlefield Team (MBT) untuk mewujudkan sebuah pasukan esports yang khusus kepada game Overwatch.
Dari kiri: Amanda “Hamlet” Yow, Tan “GrilledKoi” Yen Li, Angeline “iCaramel” Chan, Sylvia “Yue” Yap, Elaine “Bloodyrukia” Chern, Alice “EvieNya” Chong, dan Yuukii “Kusochii” Yong.
Terkini, Syarikat yang terkemuka dalam membawakan pelbagai barangan komputer itu telah memperkenalkan sebuah lagi pasukan Overwatch terbaru mereka, yang mana kali ini ia dianggotai sepenuhnya oleh para pemain wanita. Pasukan srikandi ini akan digelar sebagai MBT.Valkyrie.
Berikut adalah senarai pemain dalam pasukan MBT.Valkyrie ini:

Sylvia “Yue” Yap
Elaine “Bloodyrukia” Chern
Alice “EvieNya” Chong
Angeline “iCaramel” Chan
Tan “GrilledKoi” Yen Li
Amanda “Hamlet” Yow
Yuukii “Kusochii” Yong

Dalam satu kenyataan media yang dikeluarkan, sebagai rakan kongsi rasmi kepada MBT, Cooler Master akan menyokong pasukan ini dengan produk-produk mereka seperti Case, Power Supply, Thermal Solutions dan barangan-barangan gaming lain.


Satu Lagi Live-Action Spinoff The Witcher Dilaporkan Dalam Pembikinan

Netflix baru-baru ini telah menerima kecaman yang begitu hebat apabila telah mengumumkan Henry Cavill yang membawakan watak Geralt of Rivia akan digantikan dengan Liam Hemsworth.
Walau bagaimanapun, itu tidak menghalang Netflix untuk meneruskan lebih banyak siri daripada francais tersebut.
Terkini, terdapat satu laporan yang mengatakan satu lagi live-action spinoff untuk The Witcher sedang dalam pembikinan. Laporan ini datang dari Redanian Intelligence, sebuah laman yang boleh diyakini kesahihannya.
Menurutnya, siri ini akan memfokuskan kepada satu kumpulan anak muda dari Nilfgaard yang digelar The Rats.
Kumpulan ini akan diperkenalkan buat pertama kali dalam musim 3 The Witcher dalam episod 7 dan 8 apabila Ciri akan bertemu dengan mereka. The Rats akan ditampilkan dengan lebih kerap dalam musim 4. Namun, antara musim 3 dengan musim 4, inilah waktu di mana siri spinoff ini akan dikeluarkan.
Redanian Intelligence tidak dapat memastikan sama ada siri spinoff ini akan membawakan kisah asal (origin story) The Rats atau menceritakan apa yang berlaku antara musim 3 dengan musim 4 siri utama The Witcher.
Sama-sama kita nantikan sebarang pengumuman rasmi daripada Netflix mengenai ura-ura siri spinoff ini.
Siri spinoff terdekat yang akan menemui para peminat adalah The Witcher: Blood Origin yang dibintangi oleh Michelle Yeoh — mula tayang pada 25 Disember ini di Netflix.


Battlefield 4: Dapatkan DLC Naval Strike Percuma Sekarang!

Kempen Road To Battlefield 1 kembali lagi dengan memberikan DLC Naval Strike percuma dalam masa terhad untuk di-download!

Naval Strike akan boleh anda download secara percuma bermula 19 hingga 26 Julai. Selepas ia telah berada dalam akaun, ia akan menjadi milik anda buat selamanya. Tawaran ini terdapat di semua platform yang dimiliki Battlefield 4.
Naval Strike merupakan DLC ketiga dalam Battlefield 4, yang mengfokuskan 4 map berlatar di pulau-pulau kecil yang sangat cantik. Menggunakan lokasi di Laut Cina Selatan, terdapat satu vehicle baru ditampilkan, iaitu Hovercraft yang boleh digunakan di atas permukaan air dan darat; serta satu game mode baru, iaitu Carrier Assault – satu game mode yang menggabungkan game mode Conquest dan Rush.

Jika tanyakan kepada penulis secara peribadi, apakah perkara yang paling menarik tentang DLC bertemakan pertempuran laut ini? Pastinya MEGALODON! Satu easter egg di map Nansha Strike, kumpulkan 10 pemain di satu lokasi di tengah-tengah lautan – kemudian, satu megalodon gergasi akan melompat ke udara beberapa saat sebelum menghempas masuk semula ke dalam laut.

Jom tengok sedikit sedutan ketika kami “menangkap” megalodon ini kira-kira dua tahun lalu:

Road To Battlefield 1 merupakan kempen yang diperkenalkan DICE yang memberikan beberapa DLC percuma atau diskaun, yang mana semuanya berkaitan dengan siri Battlefield. Sebelum ini mereka telah memberikan DLC Dragon’s Teeth, Second Assault, Final Stand, Getaway (Battlefield Hardline) secara percuma, dan memberikan diskaun Battlefield 4 dan Hardline dengan hanya RM20.

Battlefield 1 akan dilancarkan pada 21 Oktober 2016 untuk platform PC, PlayStation 4 dan Xbox One.
JomBaca: Battlefield 1: Screenshots Terbaru Leaked Memaparkan Peperangan Udara, Laut Dan Darat!


DotA 2: TnC Gaming Kejutkan Fnatic, Team Secret Dan EG Tepati Ramalan!

Kerancakan The International 2016 (TI6) semakin terasa apabila mereka sekarang berada di peringkat pusingan kelayakan.

Bagi kelayakan Asia Tenggara, TnC Gaming mengejutkan pasukan pilihan iaitu Fnatic apabila menjadi pasukan pertama yang layak menyertai The International 2016. Pusingan kelayakan yang berlangsung secara kumpulan ini meletakkan TnC Gaming selaku juara kumpulan sekaligus melayakkan TnC Gaming meraih slot untuk ke TI6.

Slot kedua bagi kelayakan Asia Tenggara masih berlangsung sekarang dan ini merupakan peluang kedua bagi pasukan Fnatic di samping beberapa lagi pasukan lain untuk merebut slot tersebut.
Sementara itu bagi kelayakan peringkat Eropah pula, Team Secret menepati ramalan apabila tidak menghadapi masalah untuk merampas slot untuk ke The International 2016. Berhadapan dengan cabaran dari beberapa pasukan ternama seperti Team Empire, Virtus Pro dan juga Alliance namun tidak menjadi masalah untuk Team Secret mengungguli kedudukan teratas sekaligus menempah slot ke TI6.

Juara TI3 iaitu Alliance masih mempunyai peluang untuk merebut peluang untuk mengisi slot kedua bagi kelayakan Eropah. Mereka kelihatan sedikit berhempas pulas namun siapa tahu untuk pusingan kedua peringkat kelayakan ini akan berpihak kepada mereka.
Satu lagi peringkat kelayakan iaitu Amerika menyaksikan juara TI5 Evil Geniuses juga menepati ramalan apabila mendominasi peringkat kelayakan ini sekaligus memastikan slot ke The International 2016 milik mereka.

Sementara itu peluang kedua masih terbuka bagi compLexity Gaming dan juga Digital Chaos untuk merebut slot kedua bagi kelayakan peringkat Amerika ini.
The International 2016 merupakan kejohanan terbesar anjuran Valve yang akan menyaksikan penyertaan 16 buah pasukan dengan 6 pasukan layak menerusi jemputan, 8 pasukan menerusi peringkat kelayakan manakala 2 lagi menerusi peringkat wild card.
ADIOS!


Ini Keperluan Spesifikasi Untuk eFootball 2022 Di PC

Kurang dua minggu dari pelancaran, Konami telah mendedahkan keperluan spesifikasi eFootball 2022 untuk para pemain di PC.
Bersama-sama dengan pembukaan pra-tempah ‘Premium Player Pack’ di Steam, keperluan spesifikasi juga telah dikongsikan. Berikut ialah butirannya:
Keperluan minimum:
OS: Windows 10 – 64bitProcessor: Intel Core i5-2300 / AMD FX-4350Memori: 8 GB RAMGrafik: GeForce GTX 660 Ti / Radeon HD 7790Storan: 50 GB ruang kosong
Keperluan yang disyorkan:
OS: Windows 10 – 64bitProcessor: Intel Core i5-7600 / AMD Ryzen 5 1600Memori: 8 GB RAMGrafik: GeForce GTX 1060 / AMD Radeon RX 590Storan: 50 GB ruang kosong
Amacam? PC/laptop korang mampu untuk mainkan game bola sepak percuma terbaharu daripada Konami ini?
eFootball 2022 akan dilancarkan pada 30 September ini untuk PC, PS4, PS5, Xbox One dan Xbox Series. Versi iOS dan Android pula akan dilancarkan pada satu tarikh yang masih belum diumumkan.


Hadiah Terkumpul RM30,000 Jadi Rebutan Dalam Pertandingan Arena of Valor Di Kuala Terengganu

Mana pemain-pemain pro Arena of Valor semua?

Sebuah pertandingan Arena of Valor, menawarkan hadiah kemenangan wang terkumpul yang cukup lumayan bakal diadakan di Kuala Terengganu pada bulan hadapan. Ia merupakan sebuah acara yang dianjurkan oleh Culture Creative Youth Consociation, dan disokong oleh Esports Malaysia Terengganu.
Paling menarik tentang pertandingan ini adalah ia menawarkan hadiah kemenangan terkumpul sebanyak RM30,000!
Dua kategori pusingan kelayakan akan diadakan – iaitu Malaysia Open dan Terengganu Open. Seperti terletak di namanya, Terengganu Open akan terbuka kepada hanya pemain dari Terengganu, manakala Malaysia Open pula terbuka untuk pemain yang berada di luar Terengganu.
Kedua-dua kategori pusingan kelayakan ini akan berjalan secara online terlebih dahulu. Hanya 32 pasukan dibenarkan untuk mendaftar bagi setiap kategori pusingan kelayakan.
8 pasukan yang layak ke pusingan akhir di Kuala Terengganu nanti bakal disediakan pengangkutan (dalam Terengganu) dan tempat tinggal. Walau bagaimanapun, pengangkutan dari luar Terengganu tidak disediakan.
Berikut adalah butiran tambahan yang perlu korang tahu tentang pertandingan ini:
Nama Pertandingan:
KT BN Youth E-Sport Cup 2018 – Arena of Valor (Mobile Gaming)
Tarikh:
13 dan 14 April 2018
Venue:
PB Sentral, Level 7 LFS Cinema, Kuala Terengganu, Terengganu
Hadiah Kemenangan:
1. Juara
– Wang tunai RM5,000
– Pakej ke Pulau Redang bernilai RM3.600
2. Naib Juara
– Wang tunai RM3,000
– Pakej ke Johor Austin Height Water & Adventure Park bersama hotel bernilai RM3,000
3. Tempat Ketiga/Keempat Up (2 pasukan)
– Wang tunai RM1,500
– Pakej ke Johor Austin Height Water & Adventure Park bersama hotel bernilai RM3,000
4. Tempat kelima hingga kelapan
– Pakej ke Johor Austin Height Water & Adventure Park bernilai RM1,000
Selain itu, kesemua pasukan yang menang di atas akan menerima sijil, medal, trofi dan lain-lain.

Jadi apa yang korang tunggu lagi? Kumpulkan kesemua rakan sepasukan dan daftar terus di sini atau ketahui lebih lanjut tentang pertandingan ini di Facebook Event mereka.


Ambil Kedudukan AC3, Valhalla Catat Jualan Pelancaran Terbesar Dalam Sejarah Assassin’s Creed

Assassin’s Creed Valhalla telah mencatatkan jualan untuk minggu pertama pelancaran terbesar dalam sejarah francais Assassin’s Creed.
Dalam kata lain, tidak ada game Assassin’s Creed lain sebelum ini yang pernah mencatatkan jualan dalam minggu pertama pelancaran yang lebih tinggi daripada Assassin’s Creed Valhalla, umum Ubisoft dalam satu kenyataan.
Menurut penganalisis tersohor, Daniel Ahmad, rekod jualan tertinggi untuk minggu pertama pelancaran dalam francais sebelum ini ialah Assassin’s Creed 3 yang dilancarkan pada 2012, yang mana ia telah mencatatkan 3.5 juta unit terjual dalam masa hanya seminggu pelancaran.
Bukan itu sahaja. Malah, Assassin’s Creed Valhalla kini juga merupakan pelancaran game paling berjaya bagi platform PC (Uplay dan Epic Games Store) dalam sejarah mana-mana game Ubisoft.
Walaupun tidak menyatakan data ini secara spesifik, namun ia secara langsung turut mengesahkan yang ia merupakan game untuk platform PC yang paling menguntungkan kerana ia dilancarkan di Uplay dan Epic Games, tidak dilancarkan di Steam.
Ubisoft menerima 95% hasil jualan daripada harga sesebuah game yang dijual di Uplay, manakala Epic Games Store pula 88%. Sekiranya melancarkannya di Steam, mereka hanya menerima 70%.

Assassin's Creed Valhalla is the biggest Assassin's Creed game launch in history according to Ubisoft.– Sold through more units in its first week than any prior Assassin's Creed game– Biggest PC launch for a Ubisoft game https://t.co/vTK3n0lHPz pic.twitter.com/TXcH5Za5iP— Daniel Ahmad (@ZhugeEX) November 17, 2020

Assassin’s Creed Valhalla kini boleh dimainkan di PC, PS4, PS5, Xbox One, Xbox Series X/S dan Stadia.


Street Fighter 5: Siri Character Intro: R. Mika, Anak Didik Zangief!

Aihh, penulis begitu khusyuk bermain Street Fighter 5, sampai terlupa nak introduce character lain! Jom kita tengok video introduction untuk R. Mika dari Capcom ini!

Rainbow Mika si gadis gusti ini juga membuat comeback setelah hilang sekian lama dari francais Street Fighter! Apa yang menarik, character grappler fan favourite ini akan membawa tag-team partner Nadeshiko yang akan digunakan semasa attack V-Trigger! Emm, meriah sungguh gaya perlawanan minah nih!
Kalau korang minat character rush down grappler, apply pressure menggunakan kombinasi normals, specials dan V-Skill yang membolehkan R.Mika menerima satu hit – sebelom menggunakan command-grab R-Mika untuk damage output yang tinggi!
[su_box title=”JomBeli!” box_color=”#ff0000″]Khas untuk pembaca JomGaming! Korang boleh Order Street Fighter 5 dengan menghantar ‘JGSFV‘ ke Inbox Partner Seller kitorang dan dapatkan diskaun RM10!
Dapatkan penghantaran launch-day PERCUMA terus ke kawasan anda bagi yang menetap di Lembah Klang!
[/su_box]


BNYV Kedah FIFA16: Tournament FIFA 16 Pertama Di Kedah! Betui Ka?

Buat pertama kalinya perlawanan PS4 FIFA16 anjuran BNYV Kedah telah menarik kehadiran pemain tua dan muda untuk turun sebagai sebuah komuniti FIFA!

Perlawanan yang diadakan di Rumah AOR, Alor Star ini berlangsung selama dua malam bermula pada 1 Julai 2016 dan disertai 24 players. Bermula dengan ucapan pembukaan oleh Dato’ Haji Badrul Hisham, Exco Perumahan dan Kerajaan Tempatan Kedah dan dirasmikan oleh En. Syed Mohd. Johan Rizal Syed Yunan, Pengerusi Kelab Belia Pegawai Menteri Besar Kedah. Paling best kita dapat tengok Dato’ Haji Badrul dan wakil BNYV Kedah, Catt Momos dok pulun sesama sendiri sebagai tirai pembukaan!
Dato’ Haji Badrul berlawan dengan Catt Momos dengan santai sekali
Pertandingan ini menawarkan hadiah wang tunai sebanyak RM100 untuk tempat ke-4, RM200 untuk tempat ke-3, RM300 untuk naib johan dan RM600 sebagai hadiah pertama! Dengan hanya RM5 sebagai yuran penyertaan dan dapat pulak ‘Roti Bakaq Teloq Meleleh- Euro’ percuma, memang sedap, lebih-lebih lagi tempat ni sangat sesuai untuk pemain bersosial sesama mereka.

Perlawanan bermula pada 9.30pm dan suasana sangat riuh-rendah dengan penuh sokongan mora walaupun pada malam itu hanya sempat untuk round of 24. Pusingan suku-akhir akan bermula pada 2 Julai 9.30pm. Lebih riuh rendah apabila pengacara majlis Faruqi, turut menyertai pertandingan tersebut.

Antara objektif utama event ini adalah untuk menggabungkan dan mencungkil bakat muda bermain bersama sambil memajukan e-sports negara. Pada masa yang sama dapat mengurangkan gejala sosial seperti merempit dan aktiviti kurang berfaedah.

Selepas dua malam berlawan di dalam FIFA 16, akhirnya para pemenang bagi perlawanan PS4 FIFA 16 anjuran BNYV Kedah ini telah mengumumkan para pemenangnya! Tahniah kepada Muhammad Nur Nasrun (tempat pertama), Muhammad Nur Sayamim (tempat kedua), Muhammad Syafiq (tempat ketiga) dan Mohd Nur Daniel Bin Roslan (tempat keempat). Masing-masing berjaya membawa puang duit raya hasil kemenangan mereka!

Kitorang kat JomGaming berharap lebih banyak acara begini akan diadakan di masa hadapan, demi memajukan bakat eSports yang terpendam di serata negara! Syabas kepada pihak penganjur dan tahniah kepada para pemenang!


Destiny 2 DLC Forsaken : Boleh Beli or Boleh Blah!?

Menjelang tahun ke 5 bagi francais Destiny, Bungie cuba menambat balik hati Guardians dengan DLC besar – Forsaken, setelah setahun Destiny 2 (D2) berada di pasaran. Best ke?

Setelah banyak janji banji (Bungie) yang kerap kali menghampakan dengan harga berbanding nilai expansion-nya yang tak seberapa, ramai Guardians veteran berhenti bermain separuh jalan.
Crash Course Sejarah DLC Destiny:-
Destiny (Sept 2014)

The Dark Below. (December 2014)
House of Wolves. (Mei 2015)
The Taken King. (Sept 2015)
Rise of Iron. (Sept 2016)

Destiny 2 (Sept 2017)

Curse of Osiris (December 2017)
Warmind (May 2018)
Forsaken -Major Exapnsion (Sept 2018)

Pada tahun pertama Destiny 1 (D1), expansion kecil Dark Below dan House of Wolves menjadikan game itu kehausan dan hampir kehilangan pemain. Expansion The Taken King kembali membawa game tersebut gemilang selepas hampir kecundang.
Sama kes seperti di D2, Curse of Osiris, mini expansion DLC pertama D2 dengan kandungan yang tidak memuaskan dan expansion Warmind yang tak seberapa menjadikan ramai veteran Destiny berfikir 50/50 untuk beli ke tak DLC Forsaken? Ini adalah peluang terakhir Bungie untuk mengumpan kembali pemain lama.
Dengan memberikan game ini secara percuma untuk pemilik PlayStation+ pada bulan September, seminggu sebelum keluar expansion Forsaken, ramai pemain mendownload dan Bungie cuba untuk mendapatkan market baru, namun konteks update terbaru ini lebih untuk pemain veteran Destiny.
Destiny 2 Forsaken telah mengubah mekanik gameplay banyak kembali seperti Destiny 1. Merangkumi dari slot senjata, mekanik abiliti, mekanik PvP, mod senjata, pertukaran mata wang token dan perkenalan bounty, shader, serta ‘lore tab’.
Before penulis pergi lagi mendalam, jom kita start with the storyline dulu. YES CONTAIN SPOILERS. Scroll sampai nampak gambar muka Cayde bagi thumbs up untuk menuruskan perjalanan tanpa spoiler.
SPOILER BERMULA DI SINI!

Cayde-6 telah pergi ke The Reef berjumpa Petra, orang kanan kepada Permaisuri Awoken, Mara Sov untuk tolong check ‘Prison of Elders’. Terdapat sebuah prison break-out yang diketuai oleh Uldren Sov dan Fikrul, The Fanatic (ketua House of Exile) dengan golongan munafik species Fallen yang kini menjadi Scorn.
Scorn adalah sebuah clan Fallen dari House of Exile yang dibuang dari kaum Fallen lain lalu dipenjarakan kerana mengikuti ajaran ilmu kegelapan Hive. Uldren telah melepaskan Scorn Barons, kesemua most wanted enemy yang dikurung di dalam penjara paling bawah tanah Prison of Elders bertukar arah dan menganut kuasa Forsaken dibawah pimpinan Uldren Sov dengan pertolongan kuasa dari ‘Mara Sov’. [Mara Sov sebenarnya ‘hilang’ selepas perang Taken King].
Uldren membunuh Cayde on the way nak keluar dan memang tak dapat diselamatkan. Petra dan Guardian sampai lambat dan Cayde menghembuskan cahaya terakhirnya. Uldren Sov dan 8 Baron yang power lari ke Tangled Shore untuk cuba memasuki ‘Dreaming City’, kota larangan kaum Awoken yang dibina oleh Mara Sov untuk menyemadikan roh di alam ghaib diraja tersendiri ‘Eleusinia’ sebelum tercetus The Taken War.
Guardian dan Petra pergi ke Tangled Shore untuk berjumpa ‘Spider’ seekor Gangster Fallen yang merupakan abang kawasan Tangled Shore sejak Mara hilang sebagai permaisuri di dalam perang Reef. Spider turut benci Uldren kerana membelot kaum tersendiri dan mengarah pengikut Fanatiknya menceroboh kawasan Spider. Lalu, Petra dan Spider membuat pakatan untuk berkerjasama dan bunuh Uldren. Spider memberi intel, siap bagi pinjam tentera Fallen dia sekali untuk membawa Uldren dan 8 Baron ke pintu maut.
Uldren mendapat wahyu dan sering mendengar roh kakaknya membisik kepadanya untuk memasuki Dreaming City dan membawa rohnya kembali. Maka Uldren seru kepada pengikut Fanatic nya bahawa dia akan membawa Mara Sov kembali dengan memasuki Watchtower di dalam Dreaming City. Kota makam suci tersebut telah di kunci tutup dan dilarang dimasuki sesiapa pun.
Selepas sekor-sekor Baron Forsaken di bunuh, dah last tinggal nak hadap bunuh Uldren di depan pintu Watchtower. Tetiba ada monster berupa servitor with upgraded tentacle bernama ‘Voice Of Riven’ la pula makan Uldren tapi nasib Guardian sempat lawan monster tersebut dan mendapat kembali Uldren di dalam keadaan yang tenat.
Cut short, we all know the ending, dengan menggunakan Ace of Spades yang terlepas dari tangan Uldren, Guardian telah mengutipnya dan acu kepada Uldren. Skrin hitam. BANG. Tamat.
Ok not really, kita akhirnya dapat membalas dendam untuk Cayde tetapi setelah progress dengan jalan ceritanya, ‘wahyu-wahyu’ yang dibawa oleh Mara Sov kepada Uldren ni, siapa? Voice of Riven?
Tetapi Riven adalah seekor pet Ahamkara kepunyaan Mara, dimana ia berada di golongan ‘Light’ mengapa pula ia jahat? Kenapa ada Taken di sini? Adakah ini kerja Savathun si penipu, kakak si Oryx? Banyak persoalan yang perlu korang rungkaikan. Walaupun sudah habiskan story campaign, exploring Dreaming City is a whole another level.

SPOILER BERAKHIR DI SINI!
Ok dah settle spoiler. Jom tengok berbaloi tak game ni lepas 5 tahun Bungie bermain dengan hati Guardians.
Story Campaign, Sidequest dan End Game Cycle Setiap 3-Minggu
Terdapat 2 kawasan di ‘planet’ terbaru yang diberi di dalam expansion ini, Tangled Shore dan Dreaming City dimana kedua kawasan ini berada di hujung Bima Sakti.
Sepanjang story campaign akan berada di Tangled Shore. Story memerlukan side-quest adventure untuk progress, dan setiap adventure kepada story berbeza dan penuh dengan surprise diberi oleh Bungie. Banyak juga elemen nostalgic dari Taken King telah di masukkan sekali di antara adventure tersebut. Di akhir campaign, Guardian akan membuka jalan ke Dreaming City.

Dreaming City adalah kota yang di bina oleh Mara Sov bersama Riven (Ahamkara terakhir hidup) dan 3 Techeun nya – Kalli, Shuro Chi dan Morgeth. Nampak je kecik map ni, tetapi fuh besar gila boleh sesat. Portal ascendent realm ibarat membuka hijab mata dapat nampak setan-setan Taken di parallel dimension.
Di sini juga pintu kepada Raid, di mana kita ingat adalah end game kepada game ini, tetapi ia lebih daripada itu. Membunuh boss di dalam raid sebenarnya membuka jalan kepada cerita seterusnya yang penuh konflik. Senang kata, membunuh boss raid merupakan sebuah permulaan kepada aktiviti misteri baru yang lebih mendalam.
Dreaming City dicerna dengan Taken
Dreaming City ini makin bertukar dan berlainan mengikut progress selepas campaign selama 3 minggu. Story mission di beri setiap minggu selepas menghabiskan post campaign amat mengagumkan serta misteri-misteri yang perlu di-explore terlampau besar. Tak sangka evolusi tempat ini menyeramkan tetapi tetap cantik dan memberi impak environment feel yang mengerikan.
Setiap minggu yang berlalu, lebih banyak misteri diberi kepada Guardian untuk terokai, termasuklah alam underworld yang baru dikeluarkan untuk minggu terakhir memang unexpected.

To be honest, dah habis campaign nak masuk Dreaming City tu dah lupa pasal Cayde. Terlalu tergamam dengan misteri baru yang menjadi punca kepada kesemua konflik ini.
Lore & Alkisah Legenda Destiny
Kalau tak pernah main D1 atau D2 vanilla boleh faham ke story Forsaken ni? Banyak tak cerita terlepas? Ha, Destiny punya story tak seberapa linear dan lore-nya terlalu luas  sampai mengambil seminggu untuk membaca dan memahami.
Forsaken lebih berkait rapat dengan D1: Taken King selepas kehilangan Mara tetapi merupakan sebuah kisah yang terus lain dan tersendiri. Destiny mengisahkan cerita-ceritanya dengan menyelit di penerangan barangan atau grimoire card dan sistem grimoire telah dimansuhkan apabila D2 dilancarkan tahun lepas.
Mara Sov bersama 3 taecheun nya. Kalli, Shuro Chi dan Morgeth dari Taken King, Destiny 1 sebelum kapalnya meletup di dalam perang Reef
Dalam expansion Forsaken, Bungie telah mengembalikan ‘Lore’ tab supaya Guardian boleh akses dan membaca (especially time tengah loading). Bungie turut meletakkan banyak kisah dan sesetengah dari cebisan lore tersebut harus dicari di dalam game. Dengan membaca semua lore ni, lebih senang untuk memahami cerita dunia Destiny secara kesuluruhan.
Kalau jumpa miao ni boleh bagi ‘small offering’ dan akan memberi guardian loot atau secebis lore
Sistem Ekonomi Yang Lebih Grindy, Barangan Exotic Betul Rare!
Terlalu senang dapat loot sebelum ni? Nak weapon yang betul lebih special dan power ikut cara bermain? Hah, sekarang nak infuse weapon ke light lebih tinggi memerlukan master work core. Nak dapat core ni la sakit, sekarang susah untuk diperolehi atau boleh dibeli daripada Spider. Tapi hati-hati! Pada mulanya ia bermula dengan 10 legendary shard, kemudian menjadi 20, 40 dan selanjutnya. So beli 2 atau 3 je sehari untuk stock up!
Barangan Exotic juga amat lah susah untuk dimiliki kali ini, serta Xur (Vendor exotic) tidak akan membawa exotic Forsaken untuk dijual. Quest exotic juga dibuat dengan gabungan gambit, pvp serta pve maka ia memaksa semua jenis player untuk grind bersama sampai dapat.

Grinding telah dijadikan lebih susah dan panjang, tapi ni la yang diminta oleh pemain lama Destiny. Ramai veteran terasa D2 vanilla terlalu kacang sampai senang bosan dan juga terlalu manja untuk cater golongan ‘baru PC players’ untuk menjinak, kini Bungie menyediakan aktiviti yang sakit dan susah untuk lower power level tetapi keenakan dan kelazatan loot di hujung aktiviti berbaloi walaupun kadang-kadang dihujani dengan common grenade launcher Edge Transit drop 2 kali sehari, lol.
Barangan kosmetik yang dijual oleh Eververse kini lebih senang untuk diperolehi dengan kemasukan bounty dari Eververse. Menyiapkan bounty Eververse akan memberi ‘bright dust’ iaitu mata wang yang digunakan untuk barangan kosmetik. Takleh complain dah kalau tak mampu nak keluarkan duit nak tikam loot engram untuk kosmetik tu.
Gambit – Aktiviti PvE + PvP Yang Menarik!
Suka PvE sekali campur PvP? Main PvE yang berlawan opponent memang best! Banyak strategi boleh digunakan, nak bunuh boss cepat or invade team sebelah bunuh diorang sebelum boss diorang yang mati.

Berdiri dan memperkenalkan diri kepada team sebelah sambil ber-emote
Team akan di masukkan ke arena berbeza
Membunuh mob untuk collect Motes
Masukkan Motes ke dalam ‘Bank’ untuk susahkan hidup team sebelah dengan spawn mobs ‘bank blocker’ lebih banyak (5 untuk kecik, 10 untuk medium, 15 (max) untuk besar)
Guardian akan kehilangan mote apabil dibunuh oleh mobs atau invader.
Masukkan lagi Motes sampai Prime Evil spawn. (75 mote)
Senang cerita, team siapa lagi efisyen membunuh mobs akan mendahului (kalau tak lost mote before bank in)
Melainkan team sebelah ada member power PvP datang masuk bunuh korang time Prime Evil dah keluar, setiap seorang guardian yang dibunuh oleh invader akan menaikkan balik nyawa Prime Evil sebanyak 10%.
Tips; selalu bank in motes. Invade team sebelah bila nyawa boss dah bawah 4/5 baru baloi.

Content Terlampau Banyak, Sampai Tak Sempat

Memang banyak sampai bounty semua terlepas dan expire. Sekarang Weekly Reset menambahkan half week reset ia itu pada hari Rabu 1 pagi (+8 GTM) dan Ahad 1 pagi. So sekarang boleh buat daily heroic, gambit, flashpoint dan crucible 2 kali seminggu untuk mendapat kan extra power engram untuk level up.
Jemput makan gais
Selain itu masih terdapat weekly milestone yang ada seperti Blind Well, Shattered Throne (underworld dungeon yang boleh dimain pada minggu ke-3 of curse cycle) dan Raid, tak termasuk quest exotic atau yang di beri oleh Petra. Setiap bulan akan ada event PvP; Iron Banner dan Pve; Faction Rally.
Mode Baru PvP – Breakthrough
Cepat conquer vault enemy weh!
Mode ni memang balance dan menyeronokkan. Bagi mereka yang suka bermain secara taktikal tapi boleh respawn kalau mati (imagine bukan macam main game Rainbow 6 Seige, dah mati memang mati sampai habis round – kan stress). So korang kene conquer dan unlock mid point untuk membuka vault team enemy.
Apabila korang berjaya membuka vault team sebelah di spawn point mereka, diorang kene defend smpai masa habis. Kalau korang berjaya masuk dan mengambil vault, point akan diberikan kepada korang. Kalau tak berjaya memasuki vault mereka balik walaupun korang yang activate-kan vault mereka di mid point, team sebelah yang akan dapat point tersebut. Sejujurnya, mode ni lagi best main dari mode competitive.
Mobs Dan Weapon Baru atau Re-skin Aje Lagi?
Mobs Scorn re-skin spesis Fallen? Oh tak, binatang makhluk Scorn ni minion dia set-up lain macam dari species Fallen yang lain. Dia punya teleport macam warp Reaper Overwatch. Cuma ada api biru je atas lantai nak ekori movement. Ada yang guna shield dan diorang pon dah ada spesis binatang yang merangkak lelaju macam pelesit thrall.

Shader dan effek kosmetik juga agak berlainan. Boleh dikatakan visual tekstur modelling lebih detailed, namun ada beberapa efek dimansuhkan contoh, dulu sparrow crimson (valentines event) kalau drive keluar rose petals, Dawning (winter event) keluar snow flake tapi sejak pelancaran, jadi just a beam of colour. Sedih dah hilang seri dah di atas lantai lepas drive.
Kiri merupakan default look set Riverie, kanan apabila memakai queensfoil
Design weapon dan armor takde la sama sangat macam dahulu cuma sekarang dah tak ada ‘ornaments’ untuk tukar rupa set baju tersebut, so kene grind setiap season for different look. Interesting baju Riverie Dawn (set armor dari Dreaming City) akan bertukar ke rupa Taken kalau memakai Queensfoil.
Berjayakah Bungie Memenangi Balik Hati Guardians?

Yes. Berbaloi. Tapi dah masuk tahun ke-5 baru nak ‘perfect’. Ramai veteran yang hati remuk dipermainkan oleh Bungie dari D1 kembali main game ini juga. Ramai juga yang mencuba Destiny 2 base game yang diberi percuma membeli DLC Forsaken (serta year 1 expansion). Ramai sangat sampai server terlampau berat dan menyebabkan lag dan frame drops. Spoil sungguh sebab visual dan efek Destiny memang mantap, tapi jadi meh sejak minggu ke-2.
Some bonus things nak sebut, banyak lagu-laguan orbit (open lobby) D1 di letakkan ke D2, ada juga soundtrack yang di re-arrange mengikut tema Forsaken. Serious nostalgia dia terus bawak ninja potong bawang tengah main game. Kalau lah status intellect, discipline dan strength dikembalikan instead of resilience, mobility dan recovery.
Boleh Beli
 +  Story mode mempunyai pelbagai mekanik. Tak bosan replay.
 +  Lore Tab menceritakan hampir kesemua al-kisah Destiny
 +  Banyak misteri untuk diterokai
 +  Content aktiviti yang mantap untuk kedua PvE dan PvP
 +  Grinding yang susah tetapi setimpal dengan loot di beri.
 +  Aktiviti baru Gambit serta jenis mode PvP; Breakthrough
 +  Visual detail, efek dan soundtrack yang lebih mengagumkan dari sebelum
 +  Barangan kosmetik yang dahulu memerlukan wang sebenar kini boleh di grind
 +  Mekanik gameplay, weapon dan mod armor dipelbagaikan, dan dipermudahkan.
Boleh Blah
 –  Grinding terlampau banyak untuk upgrade armor dan weapon
 –  Exotic lebih susah untuk diperolehi
 –  Pemain baru atau kasual mungkin akan rasa tertinggal atau susah
 –  Lore terlalu deep nak memahami awal awal
 –  Terlalu banyak aktiviti sampai tak siap weekly milestone untuk 3 karekter kalau kerja/sekolah
 –  Server lag sejak minggu ke-3 pelancaran Forsaken
 –  Kena beli DLC Osiris dan Warmind sebelum membeli Forsaken
 –  Terlalu banyak Edge Transit (Grenade launcher) selalu drop bersepah


Rainbow Six Siege: Mengapa Rainbow Vs Rainbow Dalam Multiplayer?

Persoalan ini mungkin sentiasa membelenggu para pemain Rainbow Six: Siege. Mengapa mereka berlawan sesama sendiri?
Multiplayer dalam Rainbow Six: Siege sering menimbulkan kemusykilan antara para pemain game ini, sama ada yang baru memainkannya atau yang sudah menghabiskan beratus jam. Mengapa counter-terrorism unit (CTU) menentang CTU yang sama? Mengapa Spetsnaz menentang Spetsnaz? Mengapa GIGN menentang GIGN?!
Bukankah mereka penjaga keamanan dunia, mengapa pula memilih sengketa? Bukankah mereka penghubung tali sesama saudara, mengapa memilih mengangkat senjata?

Seorang redditor, PeteRaw telah mengambil inisiatifnya sendiri untuk membaca semula novel Rainbow Six yang ditulis oleh Tom Clancy ini bagi ‘mengulangkaji’ kisahnya. Kemudian, beliau telah menjumpai jawapan kepada kemusykilan mengapa CTU-CTU ini menentang sesama sendiri.
Kami paste semula apa yang beliau jumpa di dalam novel tersebut:

They looked like robots, Chavez saw, peering around a computer-generated corner.The hostages, too, but in this case the hostages were computer-generated children, all girls in red-and-white striped dresses or jumpers–Ding couldn’t decide which. It was clearly a psychological effect programmed into the system by whoever had set up the parameters for the program, called SWAT 6.3.2. Some California-based outfit had first produced this for Delta Force under a DOD contract overseen by RAND Corporation.
It was expensive to use, mainly because of the electronic suit he wore. It was the same weight as the usual black mission suit–lead sheets sewn into the fabric had seen to that–and everything down to the gloves was filled with copper wires and sensors that told the computer– an old Cray YMP– exactly what his body was doing, and in turn projected a computer-generated image into the goggles he wore. Dr. Bellow gave the commentary, playing the roles of bad-guy leader and good-guy advisor in this particular game. Ding turned his head and saw Eddie Price right behind him and Hank Patterson and Steve Lincoln across the way at the other simulated corner–robotic figures with numbers on them to let him know who was who. Chavez pumped his right arm up and down three times, calling for flashbangs, then peered around the corner one more time–
–at his chair, Clark saw the black line appear on the white corner, then hit the 7 key on his computer keyboard–
–bad-guy #4 trained his weapon on the gaggle of schoolgirls– “Steve! Now!” Chavez ordered.
Lincoln pulled the pin on the flash-bang. It was essentially a grenade simulator, heavy in explosive charge to produce noise and magnesium powder for a blinding flash–simulated for the computer program–and designed to blind and disorient through the ear-shattering blast, which was loud enough to upset the inner ear’s mechanism for balance. That sound, though not quite as bad, came through their earphones as well, along with the white-out of their VR goggles. It still made them jump.
The echo hadn’t even started to fade when Chavez dived into the room, weapon up and zeroing in on Terrorist #1, the supposed enemy leader. Here the computer system was faulty, Chavez thought. The European members of his team didn’t shoot the way Americans did. They pushed their weapons forward against the double-looped sling actually extending their H&Ks before firing them. Chavez and the Americans tended to tuck them in close against the shoulder. Ding got his first burst off before his body hit the floor, but the computer system didn’t always score this as a hit–which pissed Dig off greatly. He didn’t ever miss, as a guy named Guttenach had discovered on finding St. Peter in front of him without much in the way of warning. Hitting the floor, Chavez rolled , repeated the burst, and swung the MP-10 for another target. His earphones produced the too-loud report of the shots (SWAT 6.3.2 program for some reason didn’t allow for suppressed weapons). To his right, Steve Lincoln and Hank Patterson were in the room and shooting at the six terrorist. Their short, controlled burst rang in his ears, and in his VR goggles, head exploded into red clouds quite satisfactory– –but bad guy #5 depressed his trigger, not at the rescuers, but rather at the hostages, which started going down until at least three of the Rainbow shooters took him out at once– –“Clear!” Chavez shouted, jumping to his feet and going to the images of the bad guys. One, the computer said, was still residually alive, albeit bleeding from the head. Ding kicked his weapon loose, but by that time #4’s shade had stopped moving.
“Clear!” “Clear!” shouted his team members. “Exercise concluded,” Clark’s voice told them. Ding and his men removed their Virtual Reality goggles to find a room about double the size of a basketball court, and entirely absent of objects, empty as a high-school gym at midnight. It took a little getting used to. The simulation had been of terrorist who’d taken a kids’ school– evidently a girls’ school, for greater psychological effect.

Secara ringkas, pasukan Rainbow ini sedang menjalani latihan di dalam persekitaran Virtual Reality (VR), di mana sebuah super-komputer sedang mengambil kira dan mencatat setiap pergerakan mereka. Dalam erti kata lain, game Rainbow Six: Siege adalah berdasarkan di dalam dunia VR dan cara pasukan Rainbow ini untuk menjadi lebih baik adalah menentang antara satu sama lain, serta memahami setiap gerak dan geri rakan sepasukan.

Dan berdasarkan teori ini juga, kita boleh katakan bahawa sebab ini jugalah pada hari pertama game ini dilancarkan (sebelum patch pertama dikeluarkan), darah yang terdapat dalam game ini kelihatan terlalu merah seperti warna cat, bukan kelihatan seperti darah sebenar – kerana semuanya berlaku dalam persekitaran VR.
JomBaca: Rainbow Six: Siege Kini Tidak Lagi Bertoleransi Dengan Cheaters/Hackers


Ini Adalah Keperluan Spesifikasi Untuk Open Beta Star Wars Battlefront II Di PC

Inilah dia kelengkapan yang korang perlu untuk kembali bertempur dalam universe Star Wars!

Menjelang beberapa minggu sebelum EA membuka sesi open beta untuk Star Wars Battlefront II, mereka telah mendedahkan keperluan spesifikasi untuk game ini di PC. Jadi, jom kita tengok sama ada PC/laptop korang mampu atau tidak untuk mainkan versi beta ini.
Keperluan Minimum
OS: 64-bit Windows 7 SP1, Windows 8.1 dan Windows 10
Processor (AMD): AMD FX-6350
Processor (Intel): Intel Core i5 6600K
Memory: 8GB RAM
Graphics card (AMD): AMD Radeon™ HD 7850 2GB
Graphics card (NVIDIA): NVIDIA GeForce® GTX 660 2GB
DirectX: 11.0 Compatible video card atau yang sama dengannya
Keperluan Sambungan Online: 512 KBPS atau sambungan Internet yang lebih laju
Ruang Hard-drive: 15GB
Keperluan Yang Direkomenkan
OS: 64-bit Windows 10 atau lebih baru
Processor (AMD): AMD FX 8350 Wraith
Processor (Intel): Intel Core i7 6700 atau yang sama dengannya
Memory: 16GB RAM
Graphics card (AMD): AMD Radeon™ RX 480 4GB
Graphics card (NVIDIA): NVIDIA GeForce® GTX 1060 3GB
DirectX: 11.1 Compatible video card atau yang sama dengannya
Keperluan Sambungan Online: 512 KBPS atau sambungan Internet yang lebih laju
Ruang Hard-drive: 15GB

Sesi open beta untuk Star Wars Battlefront II akan diadakan pada 6 hingga 9 Oktober 2017. Bagi korang yang melakukan pre-order, open beta akan boleh mula dimainkan dua hari lebih awal.
Para pemain akan disajikan dengan game mode Galactic Assault di Naboo, sebuah game mode yang mengumpulkan 40 pemain di jalanan Theed, seperti yang telah mereka perlihatkan semasa acara EA Play pada bulan Jun lalu. Selain itu, open beta ini juga akan membawakan game mode Starfighter Assault.
Star Wars Battlefront II akan dilancarkan di PC, PS4 dan Xbox One pada 17 November 2017.
JomBaca: Semua Kandungan Star Wars Battlefront II Diumumkan – Segala Mode, Hero, Map, Kenderaan, Senjata!


Saksikan Trailer Pertama Filem Sonic The Hedgehog, Di Pawagam November Ini

Setelah sekian lama menanti, kita akhirnya disajikan dengan video trailer pertama untuk filem Sonic The Hedgehog.

Memperlihatkan karakter ikonik berwarna biru, Jim Carey sebagai Dr. Robotnik, serta penampilan lagu Gangsta’s Paradise di penghujung video — korang boleh tontonnya di bawah:
https://youtu.be/FvvZaBf9QQI
Apa pandangan korang untuk filem adaptasi dari francais game terbitan Sega ini? Satu lagi filem-adaptasi-game yang bakal menghampakan?


Cyberpunk 2077 Mungkin Akan Menampilkan Photo Mode – CDPR Mula Mengacah Sesuatu

Penulis masih teringat ketika bermain The Witcher 3, melihatkan dunianya yang sungguh indah, penulis sentiasa mengidamkan agar game tersebut mempunyai Photo Mode.
Kini, pembangun The Witcher 3, CD Projekt Red sedang sibuk membangunkan Cyberpunk 2077. Setelah memperlihatkan dunia futuristik yang cukup cantik dalam Cyberpunk 2077, soalan sama suatu ketika dulu muncul kembali — apakah game ini akan ada Photo Mode?
Cita-cita kita semua ini mungkin akan menjadi kenyataan, kalau tafsiran berdasarkan satu tweet acah yang dikeluarkan oleh CDPR untuk Cyberpunk 2077 adalah tepat. Meletakkan hashtag “#CaptureCyberpunk #PhotosFromNightCity” serta memuatnaik video acah yang terdapat logo kamera membuatkan kita merasakan bahawa Cyberpunk 2077 akan menampilkan Photo Mode.

#CaptureCyberpunk#PhotosFromNightCity pic.twitter.com/7YRwEevkjI
— Cyberpunk 2077 (@CyberpunkGame) October 7, 2019
Sama-samalah kita nantikan apakah makna sebenar daripada tweet acah ini.
Cyberpunk 2077 akan dilancarkan pada 16 April 2020 untuk PC, PS4, Xbox One dan Stadia.


Battlefield World Premiere: WW2 Atau Futuristik – Jom Kita Sembang Sama-Sama!

Akaun rasmi mereka sudah mula mengusik-usik melalui video-video lama. Apakah yang mereka ingin sampaikan?

Selepas banyak khabar angin yang telah tersebar sebelum ini, malam tadi, seluruh peminat kipas-susah-mati siri Battlefield telah dikejutkan dengan pengumuman rasmi Battlefield World Premiere – di mana satu livestream akan diadakan pada 7 Mei, 4 pagi waktu Malaysia.
Sejurus selepas mereka membuat pengumuman tersebut, akaun rasmi media sosial Battlefield, Facebook dan Twitter, dibanjiri dengan video-video nostalgia dari Battlefield 1942. Melalui perkembangan ini, para peminat mula membuat spekulasi bahawa ia adalah petanda bahawa tema Perang Dunia Kedua akan digunakan dalam siri Battlefield seterusnya yang bakal mereka umumkan 7 Mei ini.

Jumping out of a jet and into a helicopter. Only in #Battlefield. RT if BF:V was your first. https://t.co/ZoJf16lYtMhttps://t.co/xpLxAfe9Oe
— Battlefield (@Battlefield) April 30, 2016
Secara jujur, kami tidak merasakan dengan memuatnaik video-video lama seperti ini adalah petunjuk kepada apakah tema yang akan digunakan dalam siri Battlefield seterusnya. Sebaliknya, kami menjangkakan mereka akan mengembalikan memori kesemua siri-siri utama Battlefield secara berterusan sehingga tarikh pendedahan World Premiere tersebut.
Berkemungkinan satu hari untuk satu siri Battlefield, dan semalam ia dimulakan dengan Battlefield 1942.
Apatah lagi, dalam tweet yang terkini, mereka sudah memuatnaik video nostalgia Battlefield Vietnam pula.

One step closer to modern warfare. @JackFrags reminds us why we loved #Battlefield Vietnam. https://t.co/5mhqKeGyFHhttps://t.co/eKtDaRtdAP
— Battlefield (@Battlefield) April 30, 2016
Walau bagaimanapun, cakap-cakap mengatakan ia akan bertemakan Perang Dunia Kedua cukup kuat apabila sebelum ini Penerbit Eksekutif kepada game FPS Perang Dunia Kedua, Battalion 1944, Joe Brammer telah mengesahkan bahawa beliau telah menyaksikan footage Battlefield terbaru ini.
Namun begitu, sekiranya anda mengidamkan Battlefield seterusnya berlatarbelakangkan futuristik, maklumat tertiris atau teori ini mungkin boleh menyedapkan hati anda. Nama DLC-DLC yang dikatakan bakal keluar di Battlefield seterusnya ini – Fallen Dragon, Prototype Warfare, Titan Assault dan Independence Day – kedengaran seperti tema futuristik.
Lebih-lebih lagi, status Facebook yang mereka keluarkan pada malam tadi adalah “Get ready to see the future of Battlefield.” Perkataan “future” tersebut adalah kata kunci.

Apa yang kita mampu lakukan sekarang selain berspekulasi adalah hanya menunggu apakah yang akan DICE dedahkan pada 7 Mei ini. Buat masa ini, segala maklumat rasmi masih terlalu kabur untuk kita putuskan apa-apa.
Pengumuman yang mereka lakukan pada malam tadi itu juga tidak memberikan kita apa-apa info yang signifikan. Logo dan font “Battlefield” masih sama dengan Battlefield 4. Dan yang paling penting, mereka hanya menyebutkan “Battlefield World Premiere” – tidak memberikan sebarang nama yang spesifik untuk siri seterusnya ini.

JomBaca: Battlefield 5: Beberapa Screenshots Mula Leaked, Watak Utama Adalah Wanita!


Pemain Football Manager 2021 Buat Simulasi 25 Tahun Jika European Super League Dijalankan

Minggu ini, dunia bola sepak telah digegarkan satu kontroversi yang cukup hangat, iaitu penubuhan European Super League (ESL) yang digelar ramai sebagai ‘liga kayangan’.
Topik utama yang dibincangkan adalah apakah bakal terjadi kepada liga-liga domestik di negara-negara kelab yang terlibat, serta Champions League, kerana pihak UEFA mengugut untuk mengharamkan kelab-kelab yang terlibat dalam ESL dari kejohanan-kejohanan tersebut.
Kejohanan berasingan ini kelihatan sudah terkubur setelah kesemua enam kelab Inggeris, yang pada asalnya merupakan antara pengasas, telah menarik diri selepas dikecam teruk oleh golongan peminat. Walau bagaimanapun, ada juga yang terbayang-bayang, apakah suasana bola sepak Eropah pada masa akan datang sekiranya ESL ini benar-benar dijalankan.
Seorang pemain Football Manager 2021 telah membuat simulasi terhadap situasi itu. Melalui perkongsiannya di Reddit, FlyingPingoo telah memulakan musim baharu dengan membuang kesemua kelab yang pernah berhasrat untuk menyertai ESL. Kemudian, untuk mempercepatkan perjalanan, beliau telah meletakkan game itu ke dalam ‘Holiday’ selama 25 tahun.
Hasilnya, inilah simulasi apa yang terjadi sekiranya kelab-kelab yang menyertai ESL diharamkan dari liga domestik dan tidak menyertai Champions League.
Para pemenang dan naib juara Liga Perdana Inggeris selama 25 tahun akan datang:

Para pemenang dan naib juara UEFA Champions League selama 25 tahun akan datang:

Adakah ini satu simulasi yang realistik sekiranya ESL benar-benar dijalankan? Southampton dan Leicester mendominasi Liga Perdana Inggeris; dan Bayern Munich, Borussia Dortmund dan PSG pula bersilih ganti menjuarai Champions League?
Apa pandangan korang?


Hanya 5 Game Mobile Cecah Pendapatan Melebihi RM4 Billion Pada 2020

Game-game mobile terus mendominasi arena gaming dunia pada tahun ini, lebih-lebih lagi dalam suasana pandemik yang cukup mencabar, memaksa lebih ramai berkurung di rumah.
Menurut kajian Sensor Tower, terdapat lima game mobile yang berjaya mencatatkan pendapatan melebihi USD1 billion (sekitar RM4.06 billion) sepanjang tahun 2020. Lima game tersebut ialah PUBG Mobile, Honor of Kings, Pokemon Go, Coin Master dan Roblox.
Dua game yang memperoleh pendapatan tertinggi, PUBG Mobile dan Honor of Kings, kedua-duanya merupakan game terbitan Tencent — masing-masing mencatatkan pendapatan sebanyak USD2.6 billon (sekitar RM10.56 billion) dan USD2.5 billion (sekitar RM10.15 billion).
PUBG Mobile turut mencatatkan peningkatan pendapatan dari tahun lalu sebanyak 64.3 peratus, manakala Honor of Kings pula 42.8 peratus.
Kedua-dua game terbitan Tencent ini meninggalkan kedudukan ketiga dengan begitu jauh sekali. Pokemon Go, terbitan Niantic, pada tahun ini mencatatkan USD1.2 billion (sekitar RM4.87 billion), peningkatan 31.5 peratus berbanding tahun sebelumnya.
Menariknya, Coin Master dan Roblox mencatatkan pendapatan yang sama iaitu sebanyak USD1.1 billion (sekitar RM4.47 billion), malah peningkatan dari tahun lalu yang sama iaitu dua kali ganda.
Game kegemaran korang ada tersenarai dalam lima game mobile ini?


Dwayne “The Rock” Johnson Juga Sokong Terry Crews Lakonkan Suara Doomfist Dalam Overwatch

The Rock pun dah sokong – apa tunggu lagi Blizzard?

Semalam, Terry Crews telah mengajak para peminat Overwatch untuk sama-sama menyokong beliau dalam merealisasikan impiannya untuk melakonkan suara Doomfist, karakter yang para pemain mahu Blizzard bawakan ke dalam Overwatch.
Terbaru, rakan seperjuangan beliau di arena perfileman Hollywood, Dwayne “The Rock” Johnson juga senada dalam menyatakan perkara yang sama. The Rock mengatakan bahawa perkara ini disokong seratus peratus oleh beliau, serta menyatakan yang beliau telah mengenali Crews sejak sekian lama dan suara beliau sangat sesuai untuk melakonkan suara Doomfist.

💯 Co-sign. Known TC for years and this man's voice even has bad assery muscles. 😂💪🏾 Fans would luv it. #Doomfist https://t.co/d2Kni3MJbn
— Dwayne Johnson (@TheRock) January 5, 2017
Lebih menarik, tweet The Rock ini turut dibalas oleh akaun rasmi Blizzard, dengan menanyakan apakah karakter utama yang dimainkan The Rock dalam Overwatch.

Honestly the real question here though is who do you main in Overwatch? 🤔
— Blizzard Entertainment (@Blizzard_Ent) January 5, 2017
Semasa artikel ini ditulis, The Rock masih belum membalas tweet dari Blizzard ini. Kami akan mengikuti perkembangan ini untuk mengetahui apakah karakter kegemaran The Rock dalam Overwatch, maka teruskan bersama artikel ini kerana kami akan mengemaskini perbualan ini.

Kepada Blizzard, tolonglah, jangan mainkan hati dan perasan kami sebegini lagi. Ambillah saja Terry Crews dan realisasikan harapan kami untuk menyaksikan Doomfist dalam Overwatch.


Game Mobile Akan Datang Square Enix Akan Bawakan Senjata Nier: Automata, Secret of Mana Dan Romancing SaGa

Game apa pula yang akan diumumkan oleh Square Enix ini?

Square Enix sekali lagi sedang bermain dengan perasaan kita. Terbaru, sebuah laman web telah dilancarkan dengan mengacah para peminat dengan sebuah game mobile baru.
Apa yang dihidangkan di laman web ini adalah hanya mengatakan sebuah projek baru daripada syarikat itu, countdown kepada suatu masa dan senjata-senjata ikonik daripada game-game keluaran mereka sebelum ini, iaitu Nier: Automata, Legend of Mana, Secret of Mana, Romancing SaGa, dan Romancing SaGa: Minstrel Song.
Countdown yang dipamerkan di laman web itu akan berakhir pada hari Rabu ini, 3 petang (waktu Malaysia).
Selain itu, kata-kata yang tertera pula adalah “senjata-senjata legenda akan berkumpul di sini daripada karya-karya agung Square Enix! Satu projek baru untuk game telefon pintar bermula!”

Apalah agaknya game mobile yang akan diumumkan oleh Square Enix nanti? Apa pendapat korang?


Mod Grafik GTA V Ini Akan Membuat Anda Tidak Percaya Ia Adalah Sebuah Game

Ini merupakan mod grafik paling cantik untuk GTA V pernah kami saksikan setakat ini!

Apabila Grand Theft Auto V pertama kali dilancarkan di platform PC, ia telah membuatkan para gamers cukup kagum dengan grafik-nya. Namun, ia masih belum cukup cantik jika dibandingkan dengan mod graik terbaru ini.
Projek PC, diberi nama “Redux”, yang diusahakan oleh Josh Romito ini telah mengeluarkan satu video yang memaparkan gameplay yang menggunakan mod grafik ini. Ia telah menambahbaik setiap elemen dalam GTA V, termasuklah tekstur, sistem cuaca sehinggalah ke pergerakan karakter.
Jom layan:

Laman web rasmi untuk mod Redux ini masih lagi belum menyatakan tarikh pelancaran untuk mod grafik ini, namun ia mengatakan ia bakal tiba tidak lama lagi.
Jadi, anda yang memiliki game ini di PC, bersedialah untuk mod yang memang mengagumkan ini.